CELEX: 32009R0193
Language: da
Date: 2009-03-11 00:00:00
Title: Kommissionens forordning (EF) nr. 193/2009 af 11. marts 2009 om indførelse af en midlertidig antidumpingtold på importen af biodiesel med oprindelse i Amerikas Forenede Stater

12.3.2009   
            
            
               DA
            
            
               Den Europæiske Unions Tidende
            
            
               L 67/22
            
         
      KOMMISSIONENS FORORDNING (EF) Nr. 193/2009
   af 11. marts 2009
   om indførelse af en midlertidig antidumpingtold på importen af biodiesel med oprindelse i Amerikas Forenede Stater
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (1) (i det følgende benævnt »grundforordningen«), særlig artikel 7,
   efter høring af det rådgivende udvalg, og
   ud fra følgende betragtninger:
   1.   PROCEDURE
   
               (1)
            
            
               Kommissionen offentliggjorde den 13. juni 2008 en meddelelse (i det følgende benævnt »indledningsmeddelelsen«) i Den Europæiske Unions Tidende
                   (2) om indledning af en antidumpingprocedure (i det følgende benævnt »AD-undersøgelsen« eller »undersøgelsen«) vedrørende importen til Fællesskabet af biodiesel med oprindelse i Amerikas Forenede Stater (i det følgende benævnt »USA« eller »det pågældende land«).
            
         
               (2)
            
            
               Samme dag offentliggjorde Kommissionen en meddelelse i Den Europæiske Unions Tidende
                   (3) om indledning af en antisubsidieprocedure vedrørende importen til Fællesskabet af biodiesel med oprindelse i USA og indledte en separat undersøgelse (i det følgende benævnt »AS-proceduren«).
            
         
               (3)
            
            
               AD-undersøgelsen blev indledt på grundlag af en klage indgivet den 29. april 2008 af European Biodiesel Board (i det følgende benævnt »klageren«) på vegne af producenter, der tegner sig for en væsentlig del, i dette tilfælde over 25 %, af den samlede EF-produktion af biodiesel. Klagen indeholdt umiddelbare beviser for, at der fandt dumping sted af den pågældende vare og forvoldtes væsentlig skade som følge heraf, hvilket ansås for tilstrækkeligt til at begrunde indledningen af AD-undersøgelsen.
            
         
               (4)
            
            
               Kommissionen underrettede officielt eksporterende producenter i USA, de importører, leverandører, brugere og sammenslutninger, som den vidste var berørt af sagen, myndighederne i USA samt de klagende EF-producenter og andre EF-producenter, som den vidste var berørt af sagen, om indledningen af proceduren. Interesserede parter fik lejlighed til at tilkendegive deres synspunkter skriftligt og til at anmode om at blive hørt inden for den frist, der er fastsat i indledningsmeddelelsen. Alle interesserede parter, der anmodede herom og påviste, at der var særlige grunde til, at de burde høres, blev hørt.
            
         1.1.   Stikprøver af eksporterende producenter i USA
   
               (5)
            
            
               På baggrund af det store antal eksporterende producenter i USA blev stikprøver nævnt som en mulighed i indledningsmeddelelsen for at fastsætte dumpingens omfang, jf. grundforordningens artikel 17, stk. 1.
            
         
               (6)
            
            
               For at gøre det muligt for Kommissionen at afgøre, om det ville være nødvendigt at udtage en stikprøve og i givet fald gøre dette, blev eksporterende producenter i USA anmodet om at give sig til kende senest 15 dage efter indledningen af undersøgelsen og afgive basisoplysninger om deres eksport- og hjemmemarkedssalg og deres nøjagtige aktiviteter i forbindelse med produktion, blanding og salg af biodiesel samt oplyse navnene på alle med dem forretningsmæssigt forbundne virksomheder, der var involveret i produktion, blanding og salg af den pågældende vare i undersøgelsesperioden 1. april 2007 til 31. marts 2008 (i det følgende benævnt »UP«), og redegøre for disse virksomheders aktiviteter, jf. betragtning 15.
            
         
               (7)
            
            
               Myndighederne i USA og National Biodiesel Board (sammenslutningen af biodieselproducenter i USA) blev også hørt med henblik på at udtage en repræsentativ stikprøve.
            
         1.1.1.   Forhåndsudvælgelse af samarbejdsvillige eksporterende producenter i USA
   
               (8)
            
            
               I alt 54 eksporterende producenter eller grupper af eksporterende producenter gav sig til kende og forelagde de ønskede oplysninger inden for den frist, der var fastsat i indledningsmeddelelsen. Ud af disse meddelte 29 virksomheder, at de havde eksporteret biodiesel til Fællesskabet i løbet af UP, og udtrykte ønske om at indgå i stikprøven, mens 25 virksomheder, hvoraf to anmodede om ikke at være omfattet af proceduren, meddelte, at de ikke havde nogen eksport til Fællesskabet i UP. Derfor blev 52 eksporterende producenter eller grupper af eksporterende producenter betragtet som samarbejdsvillige i forbindelse med denne undersøgelse.
            
         
               (9)
            
            
               Eksporterende producenter, der ikke gav sig til kende inden for ovennævnte frist eller ikke afgav de ønskede oplysninger rettidigt, blev betragtet som ikke-samarbejdsvillige i forbindelse med undersøgelsen. Sammenligningen imellem USA’s eksportstatistikker og den eksportmængde til Fællesskabet af den pågældende vare, som ovennævnte samarbejdende virksomheder indberettede for UP, tyder på, at USA’s eksporterende producenters samarbejdsniveau var højt, jf. betragtning 57.
            
         1.1.2.   Udvælgelse af stikprøven af samarbejdsvillige eksporterende producenter i USA
   
               (10)
            
            
               I overensstemmelse med grundforordningens artikel 17, stk. 1, baseredes udvælgelsen af en stikprøve på den største repræsentative eksportmængde af den pågældende vare til Fællesskabet, som med rimelighed kunne undersøges inden for den tid, der var til rådighed. På grundlag af oplysningerne fra de eksporterende producenter udvalgte Kommissionen en stikprøve på seks eksporterende producenter eller grupper af eksporterende producenter med den største eksportmængde til Fællesskabet. Ud fra stikprøveoplysningerne tegnede de udvalgte virksomheder eller grupper sig for 73 % af den samlede eksportmængde til Fællesskabet af den pågældende vare i UP, som de samarbejdende eksporterende producenter indberettede, jf. betragtning 8. En sådan stikprøve anses derfor for at medvirke til at begrænse undersøgelsen til et antal eksporterende producenter, som med rimelighed kunne undersøges inden for det tidsrum, der var til rådighed, samtidig med at der sikredes en høj grad af repræsentativitet. Alle berørte eksporterende producenter, USA’s producentsammenslutning og myndighederne i USA blev hørt, og de rejste ingen indvendinger mod udtagelsen af stikprøven.
            
         1.2.   Stikprøve af EF-producenter
   
               (11)
            
            
               En stikprøve af EF-producenter blev i overensstemmelse med grundforordningens artikel 17, stk. 1, udvalgt efter høring af klageren på grundlag af den største repræsentative produktions- og salgsmængde i Fællesskabet, jf. betragtning 63. Denne udvælgelse gav også mulighed for en vis geografisk spredning af producenterne i Fællesskabet. Følgelig blev der udvalgt 11 EF-producenter til stikprøven. Kommissionen sendte spørgeskemaer til de 11 udvalgte virksomheder. En af de producenter, der oprindeligt var blevet taget i betragtning til stikprøven, måtte dog udelukkes, da han ikke indgav en anvendelig besvarelse af spørgeskemaet. Der blev således modtaget ti fuldstændige besvarelser fra de øvrige virksomheder inden for den fastsatte frist. Disse ti producenter, som blev udvalgt til stikprøven, blev betragtet som repræsentative for alle EF-producenterne.
            
         1.3.   Parter, som er berørt af proceduren
   
               (12)
            
            
               Kommissionen sendte spørgeskemaer til alle parter, som, den vidste, var berørt, og til alle andre virksomheder, der gav sig til kende inden for de frister, der var fastsat i indledningsmeddelelsen. Der blev derfor udsendt spørgeskemaer til de 6 eksporterende producenter eller grupper af producenter i USA, som indgik i stikprøven, de 11 EF-producenter i stikprøven, 18 brugere og 90 råmaterialeleverandører.
            
         
               (13)
            
            
               Der blev modtaget besvarelser af spørgeskemaet fra de 6 eksporterende producenter eller grupper af producenter i USA, som indgik i stikprøven, de 10 EF-producenter i stikprøven, 1 bruger og 6 råmaterialeleverandører.
            
         
               (14)
            
            
               Kommissionen indhentede og efterprøvede alle de oplysninger, som den anså for nødvendige for en midlertidig fastsættelse af dumping, deraf følgende skade og Fællesskabets interesser. Der blev aflagt kontrolbesøg hos følgende virksomheder:
               
                           a)
                        
                        
                           
                              Producenter i Fællesskabet:
                           
                           
                                       —
                                    
                                    
                                       Biopetrol Industries AG, Schwarzheide, Tyskland
                                    
                                 
                                       —
                                    
                                    
                                       Diester Group
                                       
                                                   —
                                                
                                                
                                                   Diester Industries SAS, Paris, Frankrig
                                                
                                             
                                                   —
                                                
                                                
                                                   Mannheim Bio Fuel GmbH, Mannheim, Tyskland
                                                
                                             
                                                   —
                                                
                                                
                                                   Natural Energy West GmbH, Neuss, Tyskland
                                                
                                             
                                                   —
                                                
                                                
                                                   Novaol Austria GmbH, Bruck an der Leitha, Østrig
                                                
                                             
                                                   —
                                                
                                                
                                                   Novaol Srl, Milano, Italien
                                                
                                             
                                 
                                       —
                                    
                                    
                                       Ecomotion group
                                       
                                                   —
                                                
                                                
                                                   Ecomotion GmbH, Sternberg, Tyskland
                                                
                                             
                                                   —
                                                
                                                
                                                   Daka Biodiesel a.m.b.a, Løsning, Danmark
                                                
                                             
                                 
                                       —
                                    
                                    
                                       GATE Global Alternative Energy Germany GmbH, Wittenberg og Halle, Tyskland
                                    
                                 
                                       —
                                    
                                    
                                       Neochim SA, Feluy, Belgien
                                    
                                 
                     
                           b)
                        
                        
                           
                              Eksporterende producenter i USA:
                           
                           
                                       —
                                    
                                    
                                       Peter Cremer North America LP, Cincinnati, Ohio
                                    
                                 
                                       —
                                    
                                    
                                       Cargill Inc., Wayzata, Minnesota
                                    
                                 
                                       —
                                    
                                    
                                       Imperium Renewables Inc., Seattle, Washington
                                    
                                 
                                       —
                                    
                                    
                                       Archer Daniels Midland Company, Decatur, Illinois
                                    
                                 
                                       —
                                    
                                    
                                       World Energy Alternatives LLC, Boston, Massachusetts
                                    
                                 
                                       —
                                    
                                    
                                       Green Earth Fuels of Houston LLC, Texas
                                    
                                 
                     
                           c)
                        
                        
                           
                              Forretningsmæssigt forbundne importører i Fællesskabet:
                           
                           
                                       —
                                    
                                    
                                       Cremer Energy GmbH, Hamburg, Tyskland
                                    
                                 
                                       —
                                    
                                    
                                       Cargill NV, Gent, Belgien
                                    
                                 
                                       —
                                    
                                    
                                       ADM Europoort BV, Rotterdam, Nederlandene
                                    
                                 
                                       —
                                    
                                    
                                       ADM Hamburg AG, Hamburg, Tyskland
                                    
                                 
                                       —
                                    
                                    
                                       ADM International, Rolle, Schweiz.
                                    
                                 
                     
         1.4.   Undersøgelsesperiode
   
               (15)
            
            
               Dumping- og skadesundersøgelsen omfattede perioden fra 1. april 2007 til 31. marts 2008 (i det følgende benævnt »UP«). Undersøgelsen af udviklingstendenser af relevans for vurderingen af spørgsmålet om skade omfattede perioden fra januar 2004 til udgangen af UP (i det følgende benævnt »den betragtede periode«).
            
         2.   DEN PÅGÆLDENDE VARE OG SAMME VARE
   
               (16)
            
            
               I indledningsmeddelelsen er den vare, der påstås importeret til dumpingpriser, defineret som fedtsyremonoalkylestere og/eller paraffinske gasolier fremstillet ved syntese og/eller hydrolyse, af ikke-fossil oprindelse (almindeligt kendt som »biodiesel«), både i ren form og i blandinger, hovedsageligt, men ikke udelukkende anvendt som vedvarende brændstof med oprindelse i USA (i det følgende benævnt »den pågældende vare«), normalt angivet under KN-kode 3824 90 91, ex 3824 90 97, ex 2710 19 41, ex 1516 20 98, ex 1518 00 91 og ex 1518 00 99.
            
         
               (17)
            
            
               I henhold til US Internal Revenue Code (4) (US. CODE), Title 26, Section 40A, point (d), defineres biodiesel som monoalkylestere af langkædede fedtsyrer på basis af vegetabilsk eller animalsk materiale, som opfylder a) de registreringskrav for brændstoffer og tilsætningsstoffer hertil, der er fastsat af Environmental Protection Agency under section 211 i Clean Air Act (42 U.S.C 7545), og b) de krav, der er fastsat af American Society of Testing and Materials (ASTM) D6751.
            
         
               (18)
            
            
               På grundlag af markedsoplysninger og offentligt tilgængelige oplysninger (5) betragtes alle typer biodiesel og biodieselblandinger (en blanding af biodiesel og mineralsk diesel, jf. forklaringen i betragtning 20), der produceres og sælges i USA, som biodieselbrændstoffer og er omfattet af en lovgivningspakke vedrørende energieffektivitet og alternative brændstoffer fremstillet ved hjælp af vedvarende energi.
            
         
               (19)
            
            
               Undersøgelsen viste, at biodiesel produceret i USA hovedsageligt er fedtsyremethylestere (i det følgende benævnt »FAME«) udvundet af en lang række forskellige vegetabilske olier, der fungerer som råmaterialer ved fremstillingen af biodiesel (6). »Ester« bruges om trans-esterificering af vegetabilske olier, dvs. blanding af olien med alkohol. »Methyl« betyder methanol, som er den hyppigst anvendte alkohol i processen, om end ethanol også kan anvendes i produktionsprocessen, hvorved der så produceres »fedtsyreethylestere«. Trans-esterificeringen er en relativt simpel kemisk proces, men den forudsætter de højeste industristandarder for at sikre biodiesel af høj kvalitet.
            
         
               (20)
            
            
               Undersøgelsen bekræftede, at de amerikanske producenter normalt blander biodieselen med mineralsk diesel for at producere forskellige blandinger (i det følgende benævnt »biodieselblandinger«), som så sælges til forskellige typer kunder på markedet. Det fremgik også, at biodiesel blev solgt i ren form til uafhængige virksomheder, som købte eller importerede den med henblik på blanding med mineralsk diesel. Det er relativt simpelt at blande biodiesel med mineralsk diesel, og det kan f.eks. gøres gennem blanding i tanke på produktionsstedet, før blandingen påfyldes en tankvogn, gennem blanding i tankvognen, hvor der påfyldes den ønskede mængde af henholdsvis biodiesel og mineralsk diesel, eller gennem blanding i tilløbskanalen, hvor de to komponenter påfyldes tankvognen samtidigt.
            
         
               (21)
            
            
               For at muliggøre en klar skelnen mellem de forskellige typer biodieselblandinger findes der et internationalt anerkendt system, som kaldes »B-faktoren« og viser den nøjagtige mængde biodiesel i enhver biodieselblanding: f.eks. vil en blanding, der indeholder »X« % biodiesel være mærket B»X«, mens ren biodiesel betegnes som B100, hvilket betyder, at der er tale om 100 % biodiesel. I USA var det almindeligt, at blandinger bestående af 99 % (7) biodiesel og 1 % mineralsk diesel (B99) blev solgt på markedet. I modsætning til mineralsk diesel bør ren biodiesel bruges relativt hurtigt og kan ikke lagres i mere end tre til fire måneder, da det ellers oxyderer og ikke kan anvendes. Når biodiesel blandes med mineralsk diesel, opnår brændstoffet længere holdbarhed. Den ene procent mineralsk diesel i B99 er tilstrækkeligt toksisk til at udskyde dannelsen af skimmel i biodieselen.
            
         
               (22)
            
            
               Undersøgelsen viste, at mens ren biodiesel og blandinger med et højt indhold af biodiesel (8) normalt er beregnet til salg på markedet i USA med henblik på yderligere blanding, produceres blandingerne med et lavt indhold af biodiesel (9) normalt med henblik på at blive brugt på markedet i USA. Der sondres således mellem markedet for blandinger med et højt indhold af biodiesel og markedet for blandinger med et lavt indhold af biodiesel i USA.
            
         
               (23)
            
            
               Klagen indeholdt umiddelbare beviser for, at biodiesel og visse blandinger, der produceres og sælges i USA og eksporteres til Fællesskabet, påvirker den økonomiske situation for de klagende biodieselproducenter i Fællesskabet. I overensstemmelse med kendetegnene for de relevante producenter i USA og hjemmemarkedet var det hensigten, at definitionen af den pågældende vare også skulle dække biodiesel, der indgår i de relevante biodieselblandinger. Definitionen af den pågældende vare, jf. indledningsmeddelelsen og betragtning 16, bør præciseres for at udpege de varer, som det var hensigten at dække med undersøgelsen.
            
         
               (24)
            
            
               Undersøgelsen viste, at de fleste biodieselblandinger, der blev solgt med henblik på direkte forbrug i USA, er B20 (dvs. blandinger med 20 % biodiesel – jf. betragtning 21), som lever op til kravene i Energy Policy Act of 1992 (EPAct) (10), B6, B5 og B2. Det fremgår af de offentligt tilgængelige oplysninger, at disse blandinger kan anvendes til alle dieselmotorer principielt uden ændringer og med opretholdelse af bilproducenternes garanti. Når der anvendes blandinger med et lavt indhold af biodiesel (mellem 2 og 20 % biodiesel), svarer blandingens egenskaber til mineralsk diesels egenskaber. Når et biodieselbrændstof med en mærkning, der er højere end B20, anvendes i en motor, kan der i nogle tilfælde konstateres en vis forringelse af motorstyrken, drejningsmomentet og brændstoføkonomien, og bilproducentens garanti bortfalder normalt i tilfælde af skader på motoren.
            
         
               (25)
            
            
               Undersøgelsen har vist, at ren biodiesel og blandinger med et højt indhold af biodiesel normalt ikke anvendes til direkte forbrug i USA. Det er generelt meningen, at ren biodiesel skal blandes, før den sælges på markedet. Blandingerne bruges i sidste ende i transportsektoren som brændstof til dieselmotorer i køretøjer som f.eks. biler, lastbiler, busser samt tog. Biodiesel kan også anvendes som brændsel til opvarmning i fyr til husholdningsbrug og erhvervsmæssig eller industriel anvendelse og som brændstof til elgeneratorer. Der er ved at blive gennemført forsøg med anvendelse af biodieselblandinger i luftfartøjer.
            
         
               (26)
            
            
               Den vare, der er omfattet af undersøgelsen, bør således defineres som fedtsyremonoalkylestere og/eller paraffinske gasolier fremstillet ved syntese og/eller hydrolyse, af ikke-fossil oprindelse, almindeligt kendt som »biodiesel«, både i ren form og i blandinger, som er højere end B20. Med andre ord omfatter den pågældende vare ren biodiesel (B100) med oprindelse i USA og alle blandinger over B20, dvs. blandinger, der indeholder mere end 20 % biodiesel med oprindelse i USA (i det følgende benævnt »den pågældende vare«). Det anses, at denne grænse gør det muligt at foretage en klar sondring mellem de forskellige blandingstyper, som findes på markedet i USA.
            
         
               (27)
            
            
               Det er blevet konstateret, at alle typer biodiesel og biodieselen i de blandinger, der er omfattet af denne undersøgelse, på trods af eventuelle forskelle med hensyn til de råmaterialer, som anvendes ved produktionen, eller produktionsprocessen har samme eller meget ensartede fysiske, kemiske og tekniske egenskaber og anvendes til samme formål. Eventuelle forskelle med hensyn til den pågældende vare ændrer ikke dens grundlæggende definition, dens egenskaber eller forskellige parters opfattelse af den.
            
         
               (28)
            
            
               Den pågældende vare henhører under KN-kode ex 3824 90 91, ex 3824 90 97, ex 2710 19 41, ex 1516 20 98, ex 1518 00 91 og ex 1518 00 99.
            
         2.1.   Samme vare
   
               (29)
            
            
               Det blev konstateret, at de varer, der produceres og sælges på hjemmemarkedet i USA, og som er omfattet af denne undersøgelse, har samme grundlæggende fysiske, kemiske og tekniske egenskaber og anvendelsesformål som de varer, der eksporteres fra dette land til markedet i Fællesskabet. Ligeledes har varer fremstillet af EF-producenter og solgt på markedet i Fællesskabet samme grundlæggende fysiske, kemiske og tekniske egenskaber og anvendelsesformål som de varer, der eksporteres til Fællesskabet fra det pågældende land.
            
         
               (30)
            
            
               Det er blevet hævdet, at visse brugere, navnlig i Tyskland, anvender ren biodiesel (B100) som et billigere alternativ til mineralsk diesel eller de sædvanlige blandinger, der anvendes til direkte forbrug på markedet i Fællesskabet. Undersøgelsen af denne påstand viste, at størstedelen af EF-producenternes salg på markedet i Fællesskabet var til virksomheder, som blandede biodiesel med mineralsk diesel. Visse bilflådeejeres brug af B100 er snarere en undtagelse på fællesskabsplan. Biodiesel er en vare, som supplerer snarere end erstatter mineralsk diesel på markedet i Fællesskabet.
            
         
               (31)
            
            
               Dette ændrer ikke ved, at de forskellige typer af den pågældende vare produceret i USA og eksporteret til Fællesskabet og varer produceret og solgt i Fællesskabet af EF-biodieselproducenterne er indbyrdes ombyttelige. Der er ingen betydelige forskelle med hensyn til anvendelsesformålene og opfattelsen af varen blandt erhvervsdrivende og brugere på markedet, som kan ændre definitionen af samme vare.
            
         
               (32)
            
            
               En af de interesserede parter hævdede, at den pågældende vare, navnlig ren biodiesel, har andre fysiske og kemiske egenskaber end biodiesel, som er fremstillet i Fællesskabet. Mens EF-produktionen af biodiesel er baseret på rapsfrøolie, anvender producenterne i USA udelukkende sojabønneolie. Derfor hævdedes det, at disse to varetyper ikke var indbyrdes ombyttelige og ikke konkurrerede direkte med hinanden på markedet i Fællesskabet. Den interesserede part pegede navnlig på, at koldflydningsegenskaberne og jodtallene skulle være forskellige.
            
         
               (33)
            
            
               Kommissionen undersøgte denne påstand og fastslog følgende:
               
                           a)
                        
                        
                           Den pågældende vare og samme vare fra EF-erhvervsgrenen har meget ensartede grundlæggende egenskaber og sælges via ensartede eller identiske salgskanaler til ensartede kundetyper på markedet i Fællesskabet.
                        
                     
                           b)
                        
                        
                           Den pågældende vare og samme vare fra EF-erhvervsgrenen har samme eller meget ensartede anvendelsesformål (jf. betragtning 25).
                        
                     
                           c)
                        
                        
                           Hvad angår koldflydningsegenskaberne bør det præciseres, at der er tale om koldfilterpunktet, som er den temperatur, hvorved et brændstof forårsager tilstopning af et brændstoffilter på grund af brændstofkomponenter, som er begyndt at krystallisere eller danne gel. Undersøgelsen viste, at koldfilterpunktet for samme vare fra Fællesskabet er lavere end koldfilterpunktet for biodiesel, der er eksporteret fra USA. Der er dog tale om en mindre forskel, som der let kan kompenseres for ved enten at blande forskellige typer biodiesel eller anvende tilsætningsstoffer i ren biodiesel, navnlig om vinteren. I praksis spiller forskellen med hensyn til koldfilterpunktet ingen rolle i de fleste blandinger, der sælges på markedet i Fællesskabet.
                        
                     
                           d)
                        
                        
                           Hvad angår jodtallet, som er et udtryk for brændstoffets stabilitet over for oxidation, blev det konstateret, at der i et vist omfang er sammenfald mellem tallene for henholdsvis rapsfrøolie og sojabønneolie: tallene er på mellem 94 og 120 for rapsolie og 117 og 143 for sojabønneolie. Mens det vigtigste råmateriale i Fællesskabet ganske vist er rapsfrø, skal det bemærkes, at producenterne i både Fællesskabet og USA anvender en lang række forskellige råmaterialer til produktion af biodiesel. Ofte blandes en række forskellige biodieseltyper for at opnå en mere homogen vare.
                        
                     
         
               (34)
            
            
               Da »tilsvarende« varer ikke behøver at være fuldstændig identiske, jf. grundforordningens artikel 1, stk. 4, er mindre variationer mellem de forskellige varetyper ikke tilstrækkelige til at ændre den overordnede konklusion om, at den pågældende vare og samme vare fra EF-erhvervsgrenen er tilsvarende varer.
            
         
               (35)
            
            
               Der blev således ikke konstateret forskelle mellem de forskellige typer af den pågældende vare og samme vare produceret af EF-erhvervsgrenen og solgt på markedet i Fællesskabet, som fører til den konklusion, at biodiesel produceret og solgt af EF-producenter på markedet i Fællesskabet ikke er samme vare med samme eller næsten tilsvarende grundlæggende fysiske, kemiske og tekniske egenskaber som de typer af den pågældende vare, der produceres i USA og eksporteres til Fællesskabet. Det konkluderes derfor foreløbigt, at alle typer biodiesel anses for at være identiske, jf. grundforordningens artikel 1, stk. 4.
            
         3.   DUMPING
   3.1.   Indledende bemærkning
   
               (36)
            
            
               I løbet af undersøgelsen blev det konstateret, at myndighederne i USA gav den virksomhed, der blander biodiesel, en afgiftsfritagelse på 1 USD pr. gallon ren biodiesel i en blanding af biodiesel og mineralsk diesel.
            
         
               (37)
            
            
               Alle eksporterende producenter i stikprøven hævdede, at der burde foretages en justering af deres eksport- og hjemmemarkedssalg af blandet biodiesel med henblik på at fastsætte deres dumpingmargen enten ved at justere deres salgspris og lægge afgiftsfritagelsen til eller ved at trække den afgiftsfritagelse, som virksomheden, der blander biodiesel, opnår fra produktionsomkostningerne i forbindelse med det pågældende salg.
            
         
               (38)
            
            
               Det bør bemærkes, at i henhold til grundforordningens artikel 14, stk. 1, og artikel 24, stk. 1, i Rådets forordning (EF) nr. 2026/97 af 6. oktober 1997 om beskyttelse mod subsidieret indførsel fra lande, der ikke er medlemmer af Det Europæiske Fællesskab (11), kan ingen vare pålægges både antidumping- og udligningstold med det formål at afhjælpe én og samme situation opstået som følge af dumping eller eksportsubsidiering. AS-proceduren viste imidlertid, at den afgiftsfritagelse, som virksomhederne, der blander biodiesel, opnår, udgør subsidier både til eksport og til hjemmemarkedssalg nøjagtig på samme måde og for samme beløb og derfor ikke udgør eksportsubsidier. Det konkluderedes derfor foreløbigt, at kravet om en justering ikke kunne efterkommes.
            
         3.2.   Normal værdi
   
               (39)
            
            
               For så vidt angår fastsættelse af normal værdi, jf. grundforordningens artikel 2, stk. 2, fastslog Kommissionen først, om hjemmemarkedssalget af den pågældende vare til uafhængige kunder var repræsentativt, dvs. om den samlede mængde af dette salg udgjorde mindst 5 % af det samlede eksportsalg til Fællesskabet i UP.
            
         
               (40)
            
            
               I forbindelse med en af de eksporterende producenter i stikprøven konstateredes det, at vedkommende ikke havde et repræsentativt hjemmemarkedssalg af den pågældende vare. For denne eksporterende producent blev den normale værdi beregnet i overensstemmelse med grundforordningens artikel 2, stk. 3.
            
         3.2.1.   Samarbejdsvillige eksporterende producenter i stikprøven med et samlet repræsentativt hjemmemarkedssalg
   
               (41)
            
            
               For de eksporterende producenter i stikprøven med et samlet repræsentativt hjemmemarkedssalg udpegede Kommissionen efterfølgende de varetyper, som solgtes på hjemmemarkedet af den eksporterende producent, og som var identiske eller direkte sammenlignelige med de typer, der solgtes med henblik på eksport til Fællesskabet.
            
         
               (42)
            
            
               Hjemmemarkedssalget af en bestemt varetype blev anset for tilstrækkeligt repræsentativt, når salget af den pågældende type på hjemmemarkedet til uafhængige kunder i UP udgjorde mindst 5 % af det samlede salg af den sammenlignelige varetype, der solgtes med henblik på eksport til Fællesskabet.
            
         
               (43)
            
            
               Kommissionen undersøgte så, om de pågældende virksomheders salg på hjemmemarkedet kunne anses for at have fundet sted i normal handel i henhold til grundforordningens artikel 2, stk. 4. Dette blev gjort ved at fastsætte andelen af fortjenstgivende salg for hver varetype til uafhængige kunder på hjemmemarkedet i undersøgelsesperioden.
            
         
               (44)
            
            
               I tilfælde, hvor salgsmængden af en varetype, der blev solgt til en nettosalgspris svarende til eller højere end de beregnede produktionsomkostninger, udgjorde over 80 % af den samlede salgsmængde af den pågældende type, og hvor den vejede gennemsnitspris for den pågældende type var lig med eller højere end produktionsomkostningerne, blev den normale værdi fastsat på grundlag af den faktiske pris på hjemmemarkedet. Prisen blev beregnet som et vejet gennemsnit af priserne på alt salg på hjemmemarkedet af den pågældende type i UP, uanset om der var tale om fortjenstgivende salg eller ej.
            
         
               (45)
            
            
               I tilfælde, hvor mængden af fortjenstgivende salg af en varetype udgjorde 80 % eller mindre af den samlede salgsmængde af den pågældende type, eller hvor den vejede gennemsnitspris på den pågældende type lå under produktionsomkostningerne, blev den normale værdi baseret på den faktiske pris på hjemmemarkedet beregnet som et vejet gennemsnit af det fortjenstgivende salg af udelukkende den varetype.
            
         
               (46)
            
            
               For varetyper, der ikke blev solgt i repræsentative mængder på hjemmemarkedet eller i normal handel, blev den normale værdi beregnet i henhold til grundforordningens artikel 2, stk. 3. I den forbindelse blev salgs- og administrationsomkostninger og andre generalomkostninger (i det følgende benævnt »SA&G-omkostninger«) og en rimelig fortjenstmargen lagt til eksportørens egne gennemsnitlige fremstillingsomkostninger pr. varetype i UP. I henhold til grundforordningens artikel 2, stk. 6, var procentdelen for SA&G-omkostninger og fortjenstmargenen baseret på de vejede gennemsnitlige SA&G- omkostninger og fortjenstmargenen ved salg i normal handel af den pågældende eksporterende producents samme vare.
            
         3.2.2.   Samarbejdsvillige eksporterende producenter i stikprøven uden et samlet repræsentativt hjemmemarkedssalg
   
               (47)
            
            
               For den samarbejdende eksporterende producent uden repræsentativt hjemmemarkedssalg blev den normale værdi beregnet i henhold til grundforordningens artikel 2, stk. 3, ved til virksomhedens egne fremstillingsomkostninger for den pågældende vare at lægge SA&G-omkostninger og en rimelig fortjenstmargen. I henhold til grundforordningens artikel 2, stk. 6, litra a), var procentdelen for SA&G og fortjenstmargenen baseret på de vejede gennemsnitlige SA&G og den vejede gennemsnitlige fortjenstmargen, der er fastsat for andre eksporterende producenter, som er omfattet af undersøgelsen, for så vidt angår deres produktion og salg af samme vare på hjemmemarked.
            
         
               (48)
            
            
               For så vidt angår denne virksomhed, blev der foretaget en justering for at tage hensyn til dens opstartfase, jf. grundforordningens artikel 2, stk. 5. Der blev foretaget en justering af dens generalomkostninger for at tage hensyn til den lave kapacitetsudnyttelse af produktionsanlæggene i opstartfasen.
            
         3.3.   Eksportpris
   
               (49)
            
            
               Eksportsalgspriserne blev fastsat på grundlag af de priser, der faktisk blev betalt eller skulle betales for den pågældende vare, jf. grundforordningens artikel 2, stk. 8.
            
         
               (50)
            
            
               Hvis eksportsalget til Fællesskabet skete gennem forretningsmæssigt forbundne handelsvirksomheder beliggende i eller uden for Fællesskabet, blev eksportpriserne fastsat på grundlag af videresalgspriserne til de første uafhængige kunder i Fællesskabet, justeret for alle omkostninger, der påløber mellem import og videresalg, og fortjeneste, jf. grundforordningens artikel 2, stk. 9.
            
         3.4.   Sammenligning
   
               (51)
            
            
               Sammenligningen mellem den normale værdi og eksportprisen blev foretaget ved hjælp af prisen ab fabrik.
            
         
               (52)
            
            
               For at sikre en rimelig sammenligning mellem den normale værdi og eksportprisen blev der i overensstemmelse med grundforordningens artikel 2, stk. 10, via justeringer taget behørigt hensyn til forskelle, der påvirker priser og prisernes sammenlignelighed.
            
         
               (53)
            
            
               På den baggrund blev der foretaget justeringer for omkostninger til transport, søtransport og forsikring, håndtering og lastning samt dermed forbundne omkostninger, kreditter og provisioner, når dette var relevant og berettiget.
            
         3.5.   Dumpingmargener
   3.5.1.   For de samarbejdsvillige eksporterende producenter i stikprøven
   
               (54)
            
            
               For de virksomheder, der indgik i stikprøven, blev den vejede gennemsnitlige normale værdi af hver type af den pågældende vare, som eksporteredes til Fællesskabet, sammenlignet med den vejede gennemsnitlige eksportpris for den tilsvarende type af den pågældende vare, jf. grundforordningens artikel 2, stk. 11 og 12.
            
         
               (55)
            
            
               På det grundlag udgør de foreløbige vejede gennemsnitlige dumpingmargener følgende i procent af cif-prisen, Fællesskabets grænse, ufortoldet:
               
                           Virksomhed
                        
                        
                           Foreløbig dumpingmargen
                        
                     
                           Archer Daniels Midland Company
                        
                        
                           3,4 %
                        
                     
                           Cargill Inc.
                        
                        
                           10,4 %
                        
                     
                           Green Earth Fuels of Houston LLC
                        
                        
                           73,4 %
                        
                     
                           Imperium Renewables Inc.
                        
                        
                           29,5 %
                        
                     
                           Peter Cremer North America LP
                        
                        
                           57,3 %
                        
                     
                           World Energy Alternatives LLC
                        
                        
                           51,7 %
                        
                     
         3.5.2.   For alle andre samarbejdsvillige eksporterende producenter
   
               (56)
            
            
               Den vejede gennemsnitlige dumpingmargen for de samarbejdsvillige eksporterende producenter, der ikke indgik i stikprøven, blev beregnet i henhold til bestemmelserne i grundforordningens artikel 9, stk. 6. Denne margen blev beregnet på grundlag af de margener, der var opstillet for de eksporterende producenter i stikprøven. På det grundlag blev den beregnede dumpingmargen for de samarbejdsvillige virksomheder, der ikke indgik i stikprøven, foreløbigt fastsat til 33,7 % af cif-prisen, Fællesskabets grænse, ufortoldet.
            
         3.5.3.   For de ikke-samarbejdsvillige eksporterende producenter
   
               (57)
            
            
               For alle andre amerikanske eksportørers vedkommende fastslog Kommissionen først graden af samarbejde. De samlede eksportmængder, som var angivet i de samarbejdsvillige eksporterende producenters besvarelser af stikprøvespørgeskemaet, blev sammenlignet med den samlede import fra USA ifølge amerikanske eksportstatistikker. Der kunne konstateres en samarbejdsprocent på 81. På grundlag heraf blev graden af samarbejde anset for at være høj. Det blev derfor anset for passende at fastsætte dumpingmargenen for de ikke-samarbejdsvillige eksporterende producenter på et niveau svarende til niveauet for den samarbejdsvillige eksporterende producent i stikprøven med den højeste individuelle dumpingmargen og skadestærskel for at sikre foranstaltningernes effektivitet.
            
         
               (58)
            
            
               På det grundlag blev dumpingniveauet for hele landet foreløbigt fastsat til 57,3 % af cif-prisen, Fællesskabets grænse, ufortoldet.
            
         4.   EF-ERHVERVSGRENEN
   4.1.   Produktion og situation i Fællesskabet
   
               (59)
            
            
               Alle til rådighed værende oplysninger, herunder oplysninger anført i klagen og oplysninger indsamlet fra EF-producenterne før og efter undersøgelsens indledning, blev anvendt til at fastsætte Fællesskabets samlede produktion og støtten i forbindelse med undersøgelsen.
            
         
               (60)
            
            
               På grundlag af disse oplysninger blev det konstateret, at EF-produktionen var på ca. 5 400 000 tons i UP. Det blev konstateret, at tre virksomheder, som tilhører samme koncern, er forretningsmæssigt forbundet med eksporterende producenter i USA, og at koncernen som sådan importerer betydelige mængder af den pågældende vare fra sine forretningsmæssigt forbundne eksportører i USA. Der blev derfor set bort fra disse virksomheder som en del af EF-erhvervsgrenen, jf. grundforordningens artikel 4, stk. 1, og artikel 5, stk. 4. Den produktionsmængde, som dannede grundlag for fastlæggelsen af situationen, var følgelig på mellem 4 200 000 og 4 600 000 tons.
            
         
               (61)
            
            
               Det blev konstateret, at de virksomheder, som støttede klagen og var samarbejdsvillige i forbindelse med undersøgelsen, tegnede sig for over 60 % af EF-produktionen af biodiesel i UP, jf. betragtning 60. Det anses, at den i betragtning 63 omhandlede virksomhed, som ikke samarbejdede i forbindelse med undersøgelsen, ikke støttede klagen. Det konkluderes, at klagen og undersøgelsen støttes af størstedelen af EF-erhvervsgrenen, jf. grundforordningens artikel 4, stk. 1, og artikel 5, stk. 4.
            
         4.2.   Stikprøver
   
               (62)
            
            
               På grund af det store antal EF-producenter blev det besluttet at anvende stikprøver for at afgøre, om der foreligger væsentlig skade. Der blev sendt stikprøveskemaer til alle potentielle producenter af samme vare i Fællesskabet. Indledningsvis indsendte mere end 40 virksomheder stikprøveskemaer med anvendelige oplysninger og indvilgede i at samarbejde i forbindelse med proceduren. Det tre virksomheder, der er omhandlet i betragtning 60, blev ikke taget i betragtning til stikprøveundersøgelsen af de årsager, der er nævnt i betragtningen.
            
         
               (63)
            
            
               Blandt de resterende virksomheder blev der udtaget en stikprøve bestående af 11 virksomheder på grundlag af den største repræsentative produktions- og salgsmængde i Fællesskabet, jf. betragtning 11. En af de producenter, der oprindeligt var blevet taget i betragtning til stikprøven, måtte udelukkes, da han ikke samarbejdede i forbindelse med undersøgelsen. De resterende 10 virksomheder i stikprøven anses for at være repræsentative for hele EF-produktionen.
            
         
               (64)
            
            
               Når der i det følgende henvises til »EF-erhvervsgrenen« eller »EF-producenter i stikprøven«, er der tale om disse 10 producenter i stikprøven.
            
         5.   SKADE
   
               (65)
            
            
               Som nævnt i betragtning 15 omfattede undersøgelsen af udviklingstendenser af relevans for vurderingen af spørgsmålet om skade perioden fra januar 2004 til udgangen af UP. Undersøgelsen viste imidlertid, at EF-erhvervsgrenen i praksis påbegyndte produktionen i 2004. Det blev således anset for mere passende at foretage en analyse på grundlag af tendenserne for perioden 2005 til UP (i det følgende benævnt den »analyserede periode«). De indsamlede oplysninger vedrørende 2004 fremlægges ikke desto mindre i den følgende vurdering.
            
         5.1.   Forbrug i Fællesskabet
   Tabel 1
   
               Forbrug i Fællesskabet
            
            
               2004
            
            
               2005
            
            
               2006
            
            
               2007
            
            
               UP
            
         
               Tons
            
            
               1 936 034
            
            
               3 204 504
            
            
               4 968 838
            
            
               6 644 042
            
            
               6 608 659
            
         
               
                  Indeks: 2005 = 100
               
            
            
               
                  60
               
            
            
               
                  100
               
            
            
               
                  155
               
            
            
               
                  207
               
            
            
               
                  206
               
            
         
               (66)
            
            
               Forbruget i Fællesskabet blev fastsat på grundlag af alle EF-producenters samlede produktion på markedet i Fællesskabet, som det fremgår af betragtning 60, minus deres eksport og plus import fra det land, der er omfattet af denne undersøgelse, og import fra andre tredjelande.
            
         
               (67)
            
            
               Hvad angår importmængderne fra USA er følgende informationskilder til rådighed:
               
                           —
                        
                        
                           Eurostats data for de forskellige KN-koder, som varen tariferes under
                        
                     
                           —
                        
                        
                           USA's eksportstatistikker
                        
                     
                           —
                        
                        
                           andre fortrolige statistiske oplysninger om import, som de interesserede parter har forelagt.
                        
                     
         
               (68)
            
            
               Analysen af disse oplysninger viste dog, at Eurostats data ikke kunne anvendes til vurdering af forbruget, da der indtil ultimo 2007 ikke fandtes en separat KN-kode for tariferingen af de forskellige typer af den pågældende vare. Importen af den pågældende vare var tariferet under en række forskellige koder, som også omfattede importoplysninger om andre varer. Det blev således anset for at være mere passende at anvende amerikanske eksportstatistikker til fastsættelse af pålidelige import- og forbrugstal samt importtendenser. I forbindelse med anvendelsen af denne informationskilde blev der taget hensyn til forsendelsestiden, når varerne sendes fra USA til Fællesskabet, og eksportstatistikkerne blev således justeret med en måned for at tage hensyn til denne tidsforskydning.
            
         
               (69)
            
            
               Hvad angår importen fra andre lande og EF-producenternes eksport, blev der i forbindelse med undersøgelsen anvendt oplysninger, der var anført i klagen, på grund af ovennævnte begrænsning med hensyn til brugen af Eurostats data.
            
         
               (70)
            
            
               På grundlag af ovenstående blev det konstateret, at forbruget af biodiesel i Fællesskabet voksede med 107 % mellem 2005 og 2007 for derefter at udvise et beskedent fald på et procentpoint i UP. Overordnet set blev forbruget mere end fordoblet i den analyserede periode.
            
         
               (71)
            
            
               Den stigende efterspørgsel skyldtes hovedsageligt de foranstaltninger til fremme af brug af biobrænstoffer, som medlemsstaterne traf efter vedtagelsen af Europa-Parlamentets og Rådets direktiv 2003/30/EF af 8. maj 2003 om fremme af anvendelsen af biobrændstoffer og andre fornyelige brændstoffer til transport (12) og Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet (13).
            
         5.2.   Importmængde fra det pågældende land og markedsandel
   Tabel 2
   
               Import fra USA
            
            
               2004
            
            
               2005
            
            
               2006
            
            
               2007
            
            
               UP
            
         
               Tons
            
            
               2 634
            
            
               11 504
            
            
               50 838
            
            
               730 922
            
            
               1 137 152
            
         
               
                  Indeks: 2005 = 100
               
            
            
               
                  23
               
            
            
               
                  100
               
            
            
               
                  442
               
            
            
               
                  6 354
               
            
            
               
                  9 885
               
            
         
               Markedsandel
            
            
               0,1 %
            
            
               0,4 %
            
            
               1,0 %
            
            
               11,0 %
            
            
               17,2 %
            
         
               
                  Indeks: 2005 = 100
               
            
            
               
                  25
               
            
            
               
                  100
               
            
            
               
                  250
               
            
            
               
                  2 750
               
            
            
               
                  4 300
               
            
         
               
                  Kilde: USA's eksportstatistikker.
            
         
               (72)
            
            
               Importmængderne fra USA voksede betydeligt, nemlig fra ca. 11 500 tons i 2005 til ca. 1 137 000 tons i UP.
            
         
               (73)
            
            
               I den analyserede periode voksede markedsandelen i Fællesskabet for dumpingimport fra USA fra 0,4 % i 2005 til 17,2 % i UP. Der har således været en betydeligt voksende dumpingimport både i absolutte tal og set i forhold til EF-forbruget i den periode.
            
         
               (74)
            
            
               Begrebet »splash and dash« bruges i biodieselbranchen om et mønster, hvor biodiesel, som angiveligt er af udenlandsk oprindelse, sendes til Fællesskabet med transit i USA, hvor det i praksis blot blandes med en dråbe (0,01 % af den endelige blanding) almindelig diesel, for at virksomheden, der fremstiller blandingen, kan opnå et subsidie i USA.
            
         
               (75)
            
            
               En række parter i USA har hævdet, at »splash and dash« forklarer den kraftigt voksende import fra USA til markedet i Fællesskabet, da dette mønster angiveligt lå bag 40 % af importen fra USA i UP. Disse parter har også hævdet, at de mængder, som er berørt af »splash and dash«, ikke bør være omfattet af skadesanalysen, men derimod bør behandles som import fra tredjelande, fordi denne undersøgelse vedrører biodiesel med oprindelse i USA.
            
         
               (76)
            
            
               På den anden side hævdede klageren, at en eventuel import af »splash and dash« højst vil repræsentere 10 % af eksportmængderne fra USA og således være ubetydelig og ikke ændre de resultater, hvoraf det fremgår, at store mængder dumpingimport fra USA blev solgt på markedet i Fællesskabet, navnlig i UP.
            
         
               (77)
            
            
               Undersøgelsen har vist, at de amerikanske eksportstatistikker ikke gør det muligt at sondre mellem biodiesel, som er blevet eksporteret under anvendelse af »splash and dash«-processen, og andre typer eksport fra USA, som er registreret i afsnittet om eksport i statistikkerne. Det blev konstateret, at kun meget beskedne mængder var registreret i afsnittet om genudførsel. Myndighederne i USA oplyste også, at de varer, der er anført i afsnittet om eksport, er varer, der anses for at have oprindelse i USA.
            
         
               (78)
            
            
               Desuden anførte størstedelen af de undersøgte amerikanske virksomheder, at det for de varer, der blev eksporteret til Fællesskabet eller solgt på hjemmemarkedet, var umuligt at sondre mellem varer produceret eller indkøbt i USA og varer eksporteret under anvendelse af »splash and dash«-processen.
            
         
               (79)
            
            
               For så vidt angår de undersøgte virksomheder i USA, blev det også konstateret, at al eksport af biodiesel blev registreret som biodiesel med oprindelse i USA både ved de amerikanske eksportørers eksport og ved de forretningsmæssigt forbundne EF-importørers import.
            
         
               (80)
            
            
               På grundlag af ovenstående og navnlig under hensyntagen til, at eventuel »splash and dash«-eksport blev registreret som værende af amerikansk oprindelse og anset for at have oprindelse i USA af myndighederne i USA, blev det konkluderet, at der ikke var grund til at behandle disse varer som varer, der ikke er importeret fra USA.
            
         5.3.   Priser på dumpingimporten og prisunderbud
   5.3.1.   Salgspris pr. enhed
   Tabel 3
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Pris i EUR pr. ton
            
            
               463
            
            
               575
            
            
               600
            
            
               596
            
            
               616
            
         
               
                  Indeks: 2005 = 100
               
            
            
               
                  81
               
            
            
               
                  100
               
            
            
               
                  104
               
            
            
               
                  104
               
            
            
               
                  107
               
            
         
               
                  Kilde: Eksportstatistikker fra USA og besvarelser af spørgeskemaerne fra de amerikanske eksportører i stikprøven.
            
         
               (81)
            
            
               Eksportstatistikkerne fra USA blev også anvendt til fastsættelse af pristendensen for dumpingimport med oprindelse i USA, navnlig for 2007 og UP. For at afspejle prisniveauet ved Fællesskabets grænse blev de gennemsnitlige eksportpriser justeret med de relevante fragt- og forsikringsomkostninger. Det bør bemærkes, at for begyndelsen af den analyserede periode, dvs. 2004, 2005 og 2006 var eksportstatistikkerne ikke fuldt ud pålidelige med hensyn til salgsværdier, da det blev konstateret, at de beregnede gennemsnitlige eksportpriser var uforholdsmæssigt høje sammenlignet med de priser, som de samarbejdsvillige eksporterende producenter har indberettet. Under disse omstændigheder blev de gennemsnitlige amerikanske eksportpriser for disse år baseret på de besvarelser af spørgeskemaet, som de amerikanske eksporterende producenter i stikprøven havde indsendt.
            
         
               (82)
            
            
               Gennemsnitspriserne på import fra USA svingede i den betragtede periode og udviste sammenlagt en stigning på 7 % mellem 2005 og UP.
            
         5.3.2.   Prisunderbud
   
               (83)
            
            
               For at kunne undersøge prisunderbuddet blev de vejede gennemsnitlige salgspriser, som EF-producenterne i stikprøven opkrævede af ikke-forretningsmæssigt forbundne kunder på markedet i Fællesskabet, justeret til ab fabrik, sammenlignet med de tilsvarende vejede gennemsnitlige priser for importen fra USA, der var fastsat på cif-basis for de amerikanske eksporterende producenter i stikprøven. Der blev foretaget justeringer for told, omkostninger efter importen og forskelle med hensyn til de råmaterialer (jf. næste betragtning), der blev anvendt til produktionen af biodiesel, hvor det var relevant.
            
         
               (84)
            
            
               Undersøgelsen viste, at den pågældende vare kunne inddeles i forskellige typer, navnlig på grundlag af de råmaterialer der var blevet anvendt i produktionsprocessen. Mens det vigtigste råmateriale i Fællesskabet er rapsfrø, bruger producenterne i USA andre råmaterialer som f.eks. sojabønner, rapsolie, palmeolie osv. Da vegetabilske råmaterialer udgør langt størstedelen af de råmaterialer, der indgår i produktionen af den pågældende vare, blev det vurderet, at en justering for forskellene med hensyn til råmaterialerne burde indrømmes. Denne justering blev beregnet således, at den svarede til markedsværdien af forskellen mellem de relevante typer af den pågældende vare og den type varer, der produceres ved hjælp af rapsfrø. EF-erhvervsgrenens vejede gennemsnitlige salgspriser og den vejede gennemsnitlige pris for den pågældende import blev således sammenlignet med udgangspunkt i samme råmateriale, dvs. rapsfrø.
            
         
               (85)
            
            
               Ved anvendelse af denne metode blev det konstateret, at forskellen mellem priserne i henholdsvis USA og Fællesskabet, udtrykt i procent af EF-erhvervsgrenens vejede gennemsnitspris (ab fabrik), dvs. prisunderbudsmargenen, lå på mellem 18,9 og 33,0 %.
            
         5.4.   EF-erhvervsgrenens økonomiske situation
   
               (86)
            
            
               I overensstemmelse med grundforordningens artikel 3, stk. 5, omfattede undersøgelsen af dumpingimportens virkninger for EF-erhvervsgrenen en vurdering af alle de økonomiske indikatorer, der er fastsat for EF-erhvervsgrenen i den analyserede periode.
            
         5.4.1.   Produktionskapacitet, produktion og kapacitetsudnyttelse
   Tabel 4
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Produktionskapacitet
               (tons)
            
            
               529 000
            
            
               920 000
            
            
               1 306 572
            
            
               2 189 910
            
            
               2 520 508
            
         
               
                  Indeks: 2005 = 100
               
            
            
               
                  58
               
            
            
               
                  100
               
            
            
               
                  142
               
            
            
               
                  238
               
            
            
               
                  274
               
            
         
               Produktion (tons)
            
            
               475 710
            
            
               813 657
            
            
               1 214 054
            
            
               1 832 649
            
            
               2 016 573
            
         
               
                  Indeks: 2005 = 100
               
            
            
               
                  58
               
            
            
               
                  100
               
            
            
               
                  149
               
            
            
               
                  225
               
            
            
               
                  248
               
            
         
               Kapacitetsudnyttelse
            
            
               90 %
            
            
               88 %
            
            
               93 %
            
            
               84 %
            
            
               80 %
            
         
               
                  Indeks: 2005 = 100
               
            
            
               
                  102
               
            
            
               
                  100
               
            
            
               
                  106
               
            
            
               
                  95
               
            
            
               
                  91
               
            
         
               
                  Kilde: Besvarelser af spørgeskemaer fra EF-producenterne i stikprøven.
            
         
               (87)
            
            
               I tråd med det øgede forbrug voksede produktionskapaciteten for EF-producenterne i stikprøven løbende i den analyserede periode. Den voksede med 42 % mellem 2005 og 2006, med 68 % i 2007 og med yderligere 15 % mellem 2007 og UP. Der var således tale om en samlet stigning på 174 % i den analyserede periode. Stigningen i produktionskapaciteten var en følge af nye investeringer, der blev foretaget på grundlag af en forventning om en stigning i efterspørgslen.
            
         
               (88)
            
            
               Væksten i EF-erhvervsgrenens produktionskapacitet skal rent faktisk ses på baggrund af, at Fællesskabet har fastsat som mål, at forbruget af biobrændstoffer og fornyelige brændstoffer skal udgøre 5,75 %, beregnet på grundlag af energiindhold, af al benzin og diesel til transportformål, der markedsføres i Fællesskabet, senest den 31. december 2010, jf. direktiv 2003/30/EF. Desuden godkendte Det Europæiske Råd i marts 2007 et bindende mindstemål på 10 % for andelen af biobrændstoffer i Fællesskabets samlede forbrug af benzin og diesel til transport, der skal nås af alle medlemsstater senest i 2020 (14). Dette mål vil indebære, at Fællesskabets forbrug af biobrændstoffer skal stige til ca. 33 mio. tons olieækvivalenter senest på det tidspunkt. Hele Fællesskabets produktionskapacitet blev anslået til at være på kun 6 mio. tons i 2006. På baggrund af ovenstående er det forståeligt, at EF-producenterne investerede i yderligere kapacitet i forventning om en stigning i efterspørgslen.
            
         
               (89)
            
            
               EF-erhvervsgrenens produktion af samme vare voksede også støt og udviste sammenlagt en stigning på 148 % i den analyserede periode.
            
         
               (90)
            
            
               Som følge af den relativt set langsommere stigning i produktionsmængderne set i forhold til stigningen i produktionskapaciteten faldt EF-erhvervsgrenens kapacitetsudnyttelse med 9 % i løbet af den analyserede periode.
            
         5.4.2.   Salgsmængde, markedsandel og gennemsnitlige enhedspriser i Fællesskabet
   Tabel 5
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Salgsmængder
               (tons)
            
            
               476 552
            
            
               810 168
            
            
               1 194 594
            
            
               1 792 502
            
            
               1 972 184
            
         
               
                  Indeks: 2005 = 100
               
            
            
               
                  59
               
            
            
               
                  100
               
            
            
               
                  147
               
            
            
               
                  221
               
            
            
               
                  243
               
            
         
               Markedsandel
            
            
               24,6 %
            
            
               25,3 %
            
            
               24,0 %
            
            
               27,0 %
            
            
               29,8 %
            
         
               
                  Indeks: 2005 = 100
               
            
            
               
                  97
               
            
            
               
                  100
               
            
            
               
                  95
               
            
            
               
                  107
               
            
            
               
                  118
               
            
         
               Gennemsnitlige priser
               (EUR pr. ton)
            
            
               655
            
            
               759
            
            
               900
            
            
               892
            
            
               933
            
         
               
                  Indeks: 2005 = 100
               
            
            
               
                  86
               
            
            
               
                  100
               
            
            
               
                  119
               
            
            
               
                  118
               
            
            
               
                  123
               
            
         
               
                  Kilde: Besvarelser af spørgeskemaer fra EF-producenterne i stikprøven.
            
         
               (91)
            
            
               I tråd med udviklingen i forbruget voksede EF-erhvervsgrenens salg på markedet i Fællesskabet støt, og der kunne konstateres en samlet stigning på 143 % i den analyserede periode. I samme periode forøgede EF-erhvervsgrenen også sin markedsandel med 4,5 procentpoint.
            
         
               (92)
            
            
               EF-erhvervsgrenens gennemsnitlige salgspriser på markedet i Fællesskabet steg med 23 % i den analyserede periode. Prisstigningen var nødvendig på baggrund af stigningen i omkostningerne til råmaterialer og andre input.
            
         5.4.3.   Vækst
   
               (93)
            
            
               EF-erhvervsgrenens vækst afspejles i dens mængdeindikatorer, herunder f.eks. produktion, salg og i særdeleshed markedsandel. På trods af en kraftig stigning i forbruget på markedet i Fællesskabet i den analyserede periode var væksten i markedsandelen for EF-producenterne i stikprøven relativt beskeden. Dette gjorde sig navnlig gældende mellem 2006 og UP, hvor EF-producenterne i stikprøven opnåede en forøgelse af markedsandelen på beskedne 5,8 procentpoint. I samme periode blev markedsandelen for dumpingimport forøget med over 16 procentpoint. EF-erhvervsgrenen kunne ikke udnytte væksten på markedet fuldt ud, hvilket overordnet set havde negative virkninger for dens økonomiske situation. En række skadesindikatorer som f.eks. produktion, udnyttelse af produktionskapaciteten, produktivitet, salg, investeringspolitik og investeringsafkast blev påvirket i betydelig grad.
            
         5.4.4.   Lagre
   Tabel 6
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Lagre
               (tons)
            
            
               11 195
            
            
               14 663
            
            
               34 123
            
            
               55 410
            
            
               58 566
            
         
               
                  Indeks: 2005 = 100
               
            
            
               
                  76
               
            
            
               
                  100
               
            
            
               
                  233
               
            
            
               
                  378
               
            
            
               
                  399
               
            
         
               
                  Kilde: Besvarelser af spørgeskemaer fra EF-producenterne i stikprøven.
            
         
               (94)
            
            
               I den analyserede periode blev lagrene af biodiesel forøget med ca. 200 %. Denne forøgelse af lagrene skete over hele den analyserede periode og fulgte væksten i EF-erhvervsgrenens produktionsmængder i løbet af samme periode, men var dog mere udtalt. Da biodiesel ikke kan oplagres i mere end seks måneder (den gennemsnitlige oplagringsperiode er kun på ca. tre måneder), er det imidlertid opfattelsen, at oplysninger vedrørende lagrene kun er af begrænset værdi for vurderingen af EF-erhvervsgrenens økonomiske situation.
            
         5.4.5.   Rentabilitet, investeringer, investeringsafkast, likviditet og evne til at rejse kapital
   Tabel 7
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Rentabilitet
            
            
               9,3 %
            
            
               18,3 %
            
            
               18,0 %
            
            
               5,7 %
            
            
               5,7 %
            
         
               
                  Indeks: 2005 = 100
               
            
            
               
                  51
               
            
            
               
                  100
               
            
            
               
                  98
               
            
            
               
                  31
               
            
            
               
                  31
               
            
         
               Investeringer (1 000 EUR)
            
            
               19 497
            
            
               70 885
            
            
               237 115
            
            
               140 014
            
            
               131 358
            
         
               
                  Indeks: 2005 = 100
               
            
            
               
                  28
               
            
            
               
                  100
               
            
            
               
                  335
               
            
            
               
                  198
               
            
            
               
                  185
               
            
         
               Investeringsafkast
            
            
               92 %
            
            
               114 %
            
            
               108 %
            
            
               23 %
            
            
               23 %
            
         
               
                  Indeks: 2005 = 100
               
            
            
               
                  81
               
            
            
               
                  100
               
            
            
               
                  95
               
            
            
               
                  20
               
            
            
               
                  20
               
            
         
               Likviditet (1 000 EUR)
            
            
               24 113
            
            
               131 211
            
            
               213 560
            
            
               167 042
            
            
               180 602
            
         
               
                  Indeks: 2005 = 100
               
            
            
               
                  18
               
            
            
               
                  100
               
            
            
               
                  163
               
            
            
               
                  127
               
            
            
               
                  138
               
            
         
               
                  Kilde: Besvarelser af spørgeskemaer fra EF-producenterne i stikprøven.
            
         
               (95)
            
            
               Rentabiliteten for EF-producenterne i stikprøven blev beregnet som nettooverskuddet før skat ved salg af samme vare på markedet i Fællesskabet og udtrykt i procent af omsætningen i forbindelse med dette salg. I den analyserede periode faldt rentabiliteten for EF-producenterne i stikprøven fra 18,3 % i 2005 til 5,7 % i UP. Der er således tale om et fald på 12,6 procentpoint i den analyserede periode.
            
         
               (96)
            
            
               EF-producenterne i stikprøven øgede deres investeringer i produktion af biodiesel med 235 % mellem 2005 og 2006. Denne stigning hang sammen med, at produktionskapaciteten blev udvidet i forventning om en stigning i efterspørgslen i Fællesskabet. Det skal i denne forbindelse bemærkes, at investeringer i de fleste tilfælde planlægges, mindst to år før et biodieselanlæg bliver fuldt funktionsdygtigt. De samme producenter fortsatte med at investere i 2007 og i UP, men dog i langt mindre omfang. Denne periode falder sammen med den kraftige stigning i dumpingimport til markedet i Fællesskabet.
            
         
               (97)
            
            
               EF-producenterne i stikprøven havde et afkast af deres investeringer, udtrykt som resultatet før skat i procent af den bogførte gennemsnitlige primo- og ultimonettoværdi af aktiver, der benyttes til produktion af biodiesel, som fulgte den negative tendens for rentabiliteten. Det faktiske fald var dog mere dramatisk, da det var på 91 procentpoint i den analyserede periode. Det anses således, at forringelsen af investeringsafkastet er et tydeligt tegn på forværrelsen af EF-erhvervsgrenens økonomiske situation.
            
         
               (98)
            
            
               Tendensen for likviditeten, som er et udtryk for erhvervsgrenens evne til selvfinansiering af sine aktiviteter, viste en stigning på 38 % i den analyserede periode. På trods af faldet i rentabiliteten i samme periode viser denne indikator en positiv tendens, hvilket hovedsageligt skyldes en stigning i afskrivningsomkostningerne, som indgår ved fastsættelsen af likviditeten. En anden årsag var, at faldet i fortjenesten i absolutte tal ikke var så udtalt som faldet i omsætningen i den betragtede periode. Mellem 2006 og UP viste likviditeten dog et fald på 15 %, hvilket er udtryk for en forværring i sidste del af den analyserede periode, hvor der var større mængder dumpingimport på markedet i Fællesskabet.
            
         5.4.6.   Beskæftigelse, produktivitet og lønninger
   Tabel 8
   
                
            
            
               2004
            
            
               2005
            
            
               2006
            
            
               2007
            
            
               UP
            
         
               Beskæftigelse – fuldtidsækvivalenter (FTÆ)
            
            
               61
            
            
               182
            
            
               278
            
            
               462
            
            
               506
            
         
               
                  Indeks: 2005 = 100
               
            
            
               
                  34
               
            
            
               
                  100
               
            
            
               
                  153
               
            
            
               
                  254
               
            
            
               
                  278
               
            
         
               Produktivitet (tons pr. FTÆ)
            
            
               7 798
            
            
               4 470
            
            
               4 367
            
            
               3 967
            
            
               3 985
            
         
               
                  Indeks: 2005 = 100
               
            
            
               
                  174
               
            
            
               
                  100
               
            
            
               
                  98
               
            
            
               
                  89
               
            
            
               
                  89
               
            
         
               Lønninger EUR pr. FTÆ
            
            
               62 374
            
            
               59 395
            
            
               54 290
            
            
               55 433
            
            
               55 555
            
         
               
                  Indeks: 2005 = 100
               
            
            
               
                  105
               
            
            
               
                  100
               
            
            
               
                  91
               
            
            
               
                  93
               
            
            
               
                  94
               
            
         
               
                  Source: Besvarelser af spørgeskemaer fra EF-producenterne i stikprøven.
            
         
               (99)
            
            
               I tråd med stigningen i produktions- og salgsmængderne voksede beskæftigelsen i EF-erhvervsgrenen med 178 % i den analyserede periode. Det skal bemærkes, at biodieselindustrien er en kapitalintensiv industri, som ikke kræver en stor arbejdsstyrke i produktionsprocessen.
            
         
               (100)
            
            
               Gennemsnitslønningerne faldt med 6 % i løbet af den analyserede periode. Dette skyldes, at EF-erhvervsgrenen krævede færre kvalifikationer af de nye medarbejdere, som den ansatte for at udvide produktionen mod den analyserede periodes afslutning.
            
         
               (101)
            
            
               Produktiviteten faldt med 11 % mellem 2005 og UP.
            
         5.4.7.   Den faktiske dumpingmargens størrelse og genrejsning efter tidligere dumping
   
               (102)
            
            
               Dumpingmargenerne for eksporterende producenter i USA fremgår af afsnittet om dumping ovenfor og ligger væsentligt over ubetydelighedsgrænsen. I betragtning af dumpingimportens størrelse og priser kan virkningerne af de faktiske dumpingmargener endvidere ikke anses for at være ubetydelige.
            
         5.4.8.   EF-producenter, som ikke er omfattet af stikprøven
   
               (103)
            
            
               Analysen af oplysninger vedrørende markedet i Fællesskabet viste, at EF-producenterne med undtagelse af dem i stikprøven og de i betragtning 60 omhandlede mistede betydelige markedsandele i den analyserede periode, for så vidt angår salg af biodiesel, som de selv har produceret, på markedet i Fællesskabet. Disse producenters tab af markedsandele i den analyserede periode skønnes at være på over 20 procentpoint.
            
         
               (104)
            
            
               Det fremgik af klagerens oplysninger, at mange af disse virksomheder enten indstillede eller begrænsede deres aktiviteter vedrørende biodiesel og ikke var i stand til at samarbejde i tilstrækkeligt omfang i forbindelse med undersøgelsen.
            
         
               (105)
            
            
               Desuden anførte en række virksomheder, som indsendte oplysninger inden for rammerne af stikprøveudtagningen, at de måtte indskrænke produktionen og antallet af medarbejdere på grund af den billige import fra USA. Der blev modtaget tilsvarende bemærkninger fra andre producenter, som var rede til at påbegynde produktionen, men måtte udskyde deres indtrængen på markedet på grund af den kraftige stigning i billig import fra USA, navnlig i UP.
            
         
               (106)
            
            
               Ovennævnte oplysninger vedrørende de producenter, der ikke indgår i stikprøven, styrker konklusionerne vedrørende den skade, som EF-producenterne i stikprøven har lidt.
            
         5.5.   Konklusion om skade
   
               (107)
            
            
               Undersøgelsen viste, at på baggrund af stigende efterspørgsel blev situationen for EF-producenterne i stikprøven forbedret, for så vidt angår mændeindikatorer som f.eks. produktion (+ 150 %), produktionskapacitet (+ 174 %) og salgsmængde (+ 143 %), i løbet af den analyserede periode. EF-producenterne i stikprøven øgede også deres markedsandel fra 25,3 % i 2005 til 29,8 % i UP svarende til en beskeden stigning på 4,5 procentpoint. Beskæftigelsen og investeringerne steg også på baggrund af den øgede efterspørgsel efter biodiesel på markedet i Fællesskabet i denne periode. Produktionsmængden fulgte dog ikke væksten på markedet, hvilket medførte, at udnyttelsen af produktionskapaciteten faldt med 9 %, og at produktiviteten faldt med 11 % i løbet af den analyserede periode.
            
         
               (108)
            
            
               De vigtigste indikatorer vedrørende den finansielle situation for EF-producenterne i stikprøven udviklede sig i negativ retning i den analyserede periode. Rentabiliteten faldt fra ca. 18 % i 2005 og 2006 til under 6 % i UP. Uanset deres evne til selvfinansiering af deres aktiviteter, navnlig på grund af forbedringen af likviditeten, udviste investeringsafkastet et dramatisk fald på 80 % i UP.
            
         
               (109)
            
            
               Undersøgelsen viste også, at EF-producenterne i stikprøven oplevede en markant stigning i deres omkostninger mellem 2005 og 2007 (+ 36 %) og mellem 2005 og UP (+ 42 %) på grund af stigninger i råmaterialepriserne (hovedsagelig rapsfrø- og sojabønneolie), som tegner sig for næsten 80 % af de samlede omkostninger ved produktion af biodiesel. Disse omkostningsstigninger kunne ikke i fuldt omfang overvæltes på kunderne på markedet i Fællesskabet.
            
         
               (110)
            
            
               På baggrund af ovenstående kan det konkluderes, at EF-erhvervsgrenen som helhed har lidt væsentlig skade, jf. grundforordningens artikel 3, stk. 5.
            
         6.   ÅRSAGSSAMMENHÆNG
   6.1.   Indledning
   
               (111)
            
            
               I henhold til grundforordningens artikel 3, stk. 6 og 7, undersøgtes det, om dumpingimporten med oprindelse i USA havde forvoldt EF-erhvervsgrenen skade i et omfang, der kan betegnes som væsentligt. Andre kendte faktorer end dumpingimporten, der samtidig kunne have tilføjet EF-erhvervsgrenen skade, blev også undersøgt for at sikre, at en eventuel skade forårsaget af disse andre faktorer ikke blev tilskrevet dumpingimporten.
            
         6.2.   Dumpingimportens virkning
   
               (112)
            
            
               Undersøgelsen viste, at billig dumpingimport fra USA steg betragteligt udtrykt i mængde — den hundrededobledes faktisk — i den analyserede periode. Dette medførte en betydelig stigning i markedsandelen på 16,8 procentpoint for denne import, fra 0,4 % i 2005 til 17,2 % i UP For at anskueliggøre, at denne kraftige stigning i dumpingimporten fra USA havde betydelige virkninger for Fællesskabet, skal det bemærkes, at stigningen i markedsandelen på 16,8 procentpoint blev opnået inden for en periode på 15 måneder.
            
         
               (113)
            
            
               Samtidig var EF-erhvervsgrenen på trods af den betydelige stigning i forbruget kun i stand til at vinde ca. 4,5 procentpoint af markedsandelen på sit kernemarked i løbet af den analyserede periode. Undersøgelsen viste, at dette udelukkende skete på bekostning af andre EF-producenter, som indstillede eller indskrænkede produktionen i den analyserede periode.
            
         
               (114)
            
            
               Gennemsnitspriserne for dumpingimporten steg med 7 % mellem 2005 og UP, men var betydeligt lavere end EF-erhvervsgrenens priser i samme periode. Priserne på dumpingimporten underbød således EF-erhvervsgrenens priser i betydeligt omfang, og den gennemsnitlige underbudsmargen var på 25 % i UP.
            
         
               (115)
            
            
               Presset fra den kraftige stigning i billig dumpingimport på markedet i Fællesskabet gav ikke EF-erhvervsgrenen mulighed for at fastsætte sine salgspriser i overensstemmelse med markedsvilkårene og omkostningsstigningerne. I UP var gennemsnitspriserne for de råmaterialer, som EF-erhvervsgrenen anvender til produktion af biodiesel, rent faktisk 25 % højere end i 2006. EF-erhvervsgrenen var kun i stand til at overvælte en prisstigning på 4 % på sine kunder, mens dens samlede omkostninger steg med 20 % i løbet af samme periode. Det er bemærkelsesværdigt, at prisen på det vigtigste råmateriale, der anvendes af producenterne i USA — sojabønneolie — også steg markant i samme periode. Som det fremgår af betragtning 109, blev disse omkostningsstigninger dog ikke afspejlet i priserne på dumpingimporten.
            
         
               (116)
            
            
               For yderligere at påvise årsagssammenhængen mellem den kraftige stigning i billig dumpingimport fra USA og den skade, som EF-erhvervsgrenen led, blev situationen på markedet i Fællesskabet i perioden 2005 til 2006, hvor der ikke fandtes dumpingimport på markedet, sammenlignet med den situation, der var fremherskende på markedet mellem 2006 og UP, hvor den kraftige stigning i billig dumpingimport fandt sted.
            
         
               (117)
            
            
               I perioden fra 2005 til 2006, hvor der ikke fandtes dumpingimport på markedet i Fællesskabet, steg forbruget med ca. 1,8 mio. tons. Alle producenterne i Fællesskabet kunne udarbejde deres forretningsplaner med udsigt til et hurtigt voksende og sundt marked. I den periode steg priserne med 19 %, og EF-erhvervsgrenen opnåede en fortjeneste på hele 18,3 %. I 2007 og i løbet af UP ændrede situationen sig dramatisk. Billig dumpingimport fra USA begyndte at trænge ind på markedet. Skønt markedet fortsatte med at ekspandere med 1,6 mio. tons, var størstedelen af denne mængde (over 1 mio. tons) dumpingimport fra USA. EF-erhvervsgrenen vandt kun en beskeden markedsandel, og de væsentligste omkostninger forbundet med produktionen udviste en markant stigning på ca. 25 %, mens de gennemsnitlige salgspriser kun steg med ca. 4 % i samme periode. Dens overordnede økonomiske og finansielle situation forværredes derfor i UP, idet fortjenesten blev væsentligt formindsket og nåede ned på under 6 % af omsætningen.
            
         
               (118)
            
            
               På baggrund af ovenstående kan det foreløbigt konkluderes, at den billige dumpingimport fra USA, som i høj grad underbød EF-erhvervsgrenens priser i UP, og som også steg markant mængdemæssigt, har spillet en afgørende rolle for den væsentlige skade, EF-erhvervsgrenen har lidt, hvilket navnlig afspejles i forværringen af dens finansielle situation i løbet af UP.
            
         6.3.   Indvirkning af andre faktorer
   6.3.1.   Import fra andre tredjelande
   Tabel 9
   
               Andre tredjelande
            
            
               2004
            
            
               2005
            
            
               2006
            
            
               2007
            
            
               UP
            
         
               Samlet import
               (tons)
            
            
               0
            
            
               30 000
            
            
               55 000
            
            
               144 596
            
            
               147 812
            
         
               
                  Indeks
               
            
            
               
                  0
               
            
            
               
                  100
               
            
            
               
                  183
               
            
            
               
                  482
               
            
            
               
                  493
               
            
         
               Markedsandel
            
            
               0 %
            
            
               0,9 %
            
            
               1,1 %
            
            
               2,2 %
            
            
               2,2 %
            
         
               
                  Indeks: 2005 = 100
               
            
            
               
                  0
               
            
            
               
                  100
               
            
            
               
                  122
               
            
            
               
                  244
               
            
            
               
                  244
               
            
         
               
                  Kilde: Oplysninger fra klageren.
            
         
               (119)
            
            
               Af de i betragtning 69 omhandlede grunde kunne der ikke foretages en præcis vurdering af importmængderne fra tredjelande i forbindelse med undersøgelsen. Oplysningerne i tabellen ovenfor er således baseret på skøn fra klageren.
            
         
               (120)
            
            
               Importen fra tredjelande, der ikke er berørt af denne undersøgelse, steg fra ca. 30 000 tons i 2005 til 147 812 tons i UP. Dette medførte en moderat stigning i markedsandelen på 1,3 procentpoint i samme periode. Derfor konkluderedes det foreløbigt, at importen fra andre tredjelande kun i ubetydeligt omfang kan have bidraget til den skade, der er forvoldt EF-erhvervsgrenen.
            
         6.3.2.   Udvikling i efterspørgslen
   
               (121)
            
            
               På baggrund af den markante stigning i efterspørgslen i den betragtede periode og den analyserede periode kan den betydelige skade, der er forvoldt EF-erhvervsgrenen i UP, ikke tilskrives det ubetydelige fald i efterspørgslen (– 0,5 %), som kunne konstateres på markedet i Fællesskabet mellem 2007 og UP.
            
         6.3.3.   Politiske beslutninger
   
               (122)
            
            
               En af de interesserede parter hævdede, at genindførslen af energiskat på biodiesel i Tyskland (15), har haft en negativ indvirkning på den økonomiske situation for de EF-producenter, der leverer til Tyskland.
            
         
               (123)
            
            
               Undersøgelsen afslørede, at i Tyskland har ren biodiesel rent faktisk været omfattet af et skatteincitament siden 1999, som dog blev reduceret pr. 1. august 2006. Den 1. januar 2007 blev der imidlertid indført et obligatorisk krav om blanding (16), som indebar, at biodieselkvoten blev fastsat til 4,4 %, beregnet på grundlag af energiindholdet i al bensin og diesel, der blev bragt i omsætning på det tyske marked til transportformål. Erhvervsdrivende, som ikke opfylder kvoten, skal betale en bøde på 0,60 EUR pr. liter biodiesel, der mangler for at opfylde kvoten. Dette obligatoriske krav om blanding synes i vidt omfang at have kompenseret for den påståede nedgang i salget og at have udlignet formindskelsen af incitamenterne. Undersøgelsen har rent faktisk vist, at salgsmængden for de EF-producenter i stikprøven, som leverer til det tyske marked, steg med 68 % mellem 2006 og UP.
            
         
               (124)
            
            
               På grundlag af ovenstående konkluderes det, at de beslutninger, som myndighederne i Fællesskabet har truffet, ikke kan bryde årsagssammenhængen mellem dumpingimport og den væsentlige skade, som EF-erhvervsgrenen er blevet forvold.
            
         6.3.4.   EF-producenternes uudnyttede produktionskapacitet
   
               (125)
            
            
               En af de interesserede parter hævdede, at mange virksomheder i Fællesskabet, tilskyndet af politiske foranstaltninger til fremme af biodieselproduktion, besluttede sig for at investere i udvidelse af eksisterende produktionskapacitet og nye anlæg. Den pågældende part hævdede, at biodieselproduktionskapaciteten i Fællesskabet var på hele 11,5 mio. tons i UP. Den pågældende part hævdede endvidere, at udviklingen i forbruget ikke levede op til forventningerne, hvorfor en betydelig del af produktionskapaciteten forblev uudnyttet og ville være forblevet uudnyttet selv uden import fra USA. Som følge heraf havde de relativt faste omkostninger negative virkninger for EF-producenternes rentabilitet, investeringsafkast og likviditet.
            
         
               (126)
            
            
               I den sammenhæng skal det bemærkes, at der i forbindelse med undersøgelsen blev fokuseret på EF-producenternes situation. Selv om det er en kendsgerning, at EF-erhvervsgrenens produktionskapacitet steg (+ 189 %) relativt mere end efterspørgslen (+ 106 %), er det bemærkelsesværdigt, at de vigtigste omkostningsfaktorer i forbindelse med biodieselproduktion er de variable omkostninger. Som omhandlet i betragtning 109 udgør omkostningerne til råmaterialer til produktion af biodiesel rent faktisk 80 % af de samlede omkostninger. Yderligere undersøgelser af denne påstand viste, at faste omkostningers andel af omkostningerne til produktion og salg af biodiesel kun udgjorde 6 % af de samlede omkostninger. De virkninger, som øgede faste omkostninger angiveligt har som følge af uudnyttet kapacitet, kan således ikke forklare den betydelige forværring af EF-erhvervsgrenens finansielle situation i UP.
            
         
               (127)
            
            
               Desuden er det bemærkelsesværdigt, at kapacitetsudnyttelsesgraden for EF-producenterne i stikprøven var på 80 % i UP, jf. tabel 4. For så vidt angår EF-producenterne i stikprøven, var der således ikke dokumentation for den påståede overkapacitet i Fællesskabet.
            
         
               (128)
            
            
               På grundlag af ovenstående konkluderes det, at eventuelle negative virkninger, som den uudnyttede produktionskapacitet måtte have haft for EF-erhvervsgrenen, ikke kunne bryde årsagssammenhængen mellem dumpingimport og den skade, som EF-erhvervsgrenen er blevet forvoldt.
            
         6.3.5.   Øget efterspørgsel efter råmaterialer og stigende priser
   
               (129)
            
            
               En af de interesserede parter hævdede, at den øgede efterspørgsel efter rapsfrø og rapsfrøolie medførte højere råmaterialepriser i Fællesskabet. EF-producenterne anvender rapsfrøolie som det vigtigste råmateriale, hvilket kan forklare, hvorfor de har lidt større skade end andre producenter, som anvender andre vegetabilske olier som f.eks. sojabønneolie eller palmeolie til biodieselproduktionen.
            
         
               (130)
            
            
               For det første skal det bemærkes, at undersøgelsen viste, at EF-producenterne i stikprøven ikke udelukkende anvendte rapsfrøolie til deres biodieselproduktion, men også andre vegetabilske olier (sojabønne-, palme- og solsikkekerneolie) og af og til animalsk fedt.
            
         
               (131)
            
            
               Desuden anerkendes det rent faktisk i betragtning 109, at EF-erhvervsgrenen oplevede en markant stigning i råmaterialepriserne i løbet af den analyserede periode. Denne udvikling skal dog ses på baggrund af en generel stigning i priserne på landbrugsprodukter på verdensplan, og det skal i den forbindelse bemærkes, at prisstigningen på sojabønneolie (det vigtigste råmateriale for producenterne i det pågældende land) var mere udtalt i samme periode. Råmaterialeprisstigningerne havde således virkninger for alle biodieseltyper.
            
         
               (132)
            
            
               På et marked med effektive konkurrencevilkår bør det kunne forventes, at producenterne kan overvælte omkostningsstigningerne på kunderne på markedet. Undersøgelsen viste dog, at det var presset fra den kraftige stigning i billig dumpingimport på markedet i Fællesskabet, som ikke gav EF-producenterne mulighed for at fastsætte deres salgspriser i overensstemmelse med markedsvilkårene og omkostningsstigningerne. Som nævnt var der også markante prisstigninger på det vigtigste råmateriale, som producenterne i USA anvender, dvs. sojabønneolie, i den analyserede periode. Disse omkostningsstigninger i USA blev dog ikke afspejlet i priserne på dumpingimporten til markedet i Fællesskabet.
            
         
               (133)
            
            
               På denne baggrund kan råmaterialeprisstigningerne ikke bryde årsagssammenhængen mellem dumpingimporten og den skade, EF-erhvervsgrenen er blevet forvoldt.
            
         6.3.6.   Prisudviklingen for mineralsk diesel
   
               (134)
            
            
               En af de interesserede parter hævdede, at stigningen i biodieselpriserne, som var mere markant end stigningen i priserne på mineralsk diesel, navnlig i Tyskland, har medført et fald i salget for de producenter, der leverer til markedet i Tyskland, fordi der er en stærk sammenhæng mellem priserne på henholdsvis mineralsk diesel og biodiesel.
            
         
               (135)
            
            
               Det skal først bemærkes, at den pågældende part ikke forelagde dokumentation for denne påstand. I modstrid med denne parts påstand afslørede undersøgelsen desuden, at EF-erhvervsgrenen havde øget sit salg og sin markedsandel i løbet af den analyserede periode. Da der noteres samme råoliepriser i hele verden, skulle salget af den pågældende vare endvidere have været påvirket i samme omfang som salget af biodiesel produceret i Fællesskabet.
            
         
               (136)
            
            
               På baggrund af ovenstående måtte dette argument afvises.
            
         6.3.7.   Betydningen af biodieselanlæggenes placering i Fællesskabet
   
               (137)
            
            
               En af de interesserede parter hævdede, at en biodieselproducents geografiske placering er af stor betydning for konkurrenceevnen og bruger Tyskland som eksempel for at vise, at biodieselproducenter med anlæg inde i landet skal afholde større transportomkostninger, da alle de store kunder, navnlig raffinaderier og deres blandingsanlæg, er placeret på kysten.
            
         
               (138)
            
            
               Undersøgelsen viste, at kun et beskedent antal af EF-erhvervsgrenens producenter havde deres anlæg inde i landet. Desuden blev det for en række af disse producenters vedkommende konstateret, at raffinaderierne også befandt sig inde i landet tæt på de pågældende producenter. For andre producenters vedkommende viste undersøgelsen, at eventuelle ulemper for biodieselproducenter inde i landet med hensyn til at være langt fra kunderne (virksomheder, der blander diesel, og raffinaderier) blev udlignet af fordelene ved at være tæt på knusemøllerne og/eller råmaterialeleverandørerne.
            
         
               (139)
            
            
               På grundlag af ovenstående blev påstanden om, at anlæggets placering inde i landet forvolder EF-erhvervsgrenen væsentlig skade, afvist.
            
         6.3.8.   Producenter, der er forretningsmæssigt forbundet med eksportørerne i USA
   
               (140)
            
            
               Det bør bemærkes, at der er blevet taget hensyn til virkningerne af de tre i betragtning 60 omhandlede virksomheders import fra USA i forbindelse med den i betragtning 112 til 118 omhandlede analyse af virkningerne af dumpingimport fra USA. Hvad angår salget af den biodiesel, de selv har produceret, afslørede undersøgelsen ikke, at deres prisfastsættelse eller adfærd adskilte sig fra prisfastsættelsen eller adfærden for EF-producenterne i stikprøven, navnlig ikke i UP.
            
         6.4.   Konklusion om årsagssammenhæng
   
               (141)
            
            
               Ovennævnte analyse har vist, at der mellem 2005 og UP var en betragtelig stigning i mængde og markedsandele for den billige dumpingimport med oprindelse i USA. Det blev samtidig konstateret, at EF-erhvervsgrenens priser blev underbudt i betydeligt omfang i UP i forbindelse med denne import.
            
         
               (142)
            
            
               De forskellige resultater af undersøgelsen og analysen, hvor perioden 2005-2006 sammenlignes med perioden 2007 til UP, viste, at der var et klart tidsmæssigt sammenfald mellem den kraftige stigning i billig import fra USA og den væsentlige forværring af EF-erhvervsgrenens økonomiske situation, navnlig i UP.
            
         
               (143)
            
            
               På baggrund af ovenstående analyse, hvor der blev behørigt skelnet mellem alle de kendte faktorer, der har betydning for EF-erhvervsgrenens situation, og de skadevoldende virkninger af dumpingimport, konkluderedes det foreløbigt, at dumpingimporten fra USA har forvoldt EF-erhvervsgrenen væsentlig skade, jf. grundforordningens artikel 3, stk. 6.
            
         7.   FÆLLESSKABETS INTERESSER
   7.1.   Indledende bemærkning
   
               (144)
            
            
               Kommissionen undersøgte i overensstemmelse med grundforordningens artikel 21, om der til trods for konklusionerne om skadevoldende dumping er tvingende årsager til at konkludere, at det ikke er i Fællesskabets interesse at indføre foranstaltninger i dette tilfælde. Fællesskabets interesser blev fastlagt på grundlag af en vurdering af alle de forskellige involverede parters interesser, dvs. EF-erhvervsgrenens, importørernes, råmaterialeleverandørernes og brugernes interesser.
            
         7.2.   EF-erhvervsgrenens interesser
   7.2.1.   Virkningerne for EF-erhvervsgrenen af, at der træffes henholdsvis ikke træffes foranstaltninger
   
               (145)
            
            
               EF-erhvervsgrenen led som nævnt væsentlig skade på grund af dumpingimporten med oprindelse i USA. Hvis der ikke træffes foranstaltninger, vil det højst sandsynligt medføre, at den negative tendens for EF-erhvervsgrenens finansielle situation opretholdes. EF-erhvervsgrenens situation blev i særdeleshed påvirket af et fald i rentabiliteten på 12,6 procentpoint mellem 2005 og UP som følge af utilstrækkelige prisstigninger. På baggrund af den negative tendens for rentabiliteten er det rent faktisk højst sandsynligt, at EF-erhvervsgrenens finansielle situation vil blive yderligere forværret, hvis der ikke indføres foranstaltninger. Dette kan i sidste ende føre til produktionsnedskæringer og yderligere lukning af produktionsanlæg og derfor true beskæftigelsen og investeringerne i Fællesskabet.
            
         
               (146)
            
            
               Ved indførelse af foranstaltninger antages det at være muligt at genskabe loyal konkurrence på markedet. Det bør bemærkes, at den negative tendens for EF-erhvervsgrenens rentabilitet skyldes, at den har vanskeligt ved at konkurrere med lavprisdumpingimporten med oprindelse i USA. Indføres der antidumpingforanstaltninger, vil EF-erhvervsgrenen sandsynligvis være i stand til at opretholde rentabiliteten på det niveau, som anses for nødvendigt for denne kapitalintensive industri.
            
         
               (147)
            
            
               Det kan konkluderes, at foranstaltninger forventes at være effektive med hensyn til at give EF-erhvervsgrenen mulighed for at overvinde virkningerne af den skadevoldende dumping, der er afdækket ved denne undersøgelse.
            
         7.3.   Ikke-forretningsmæssigt forbundne EF-importørers og -forhandleres interesser
   
               (148)
            
            
               Der blev ved indledningen rettet henvendelse til ca. 25 ikke-forretningsmæssigt forbundne importører/forhandlere i Fællesskabet. Disse parter udviste dog ikke samarbejdsvilje.
            
         
               (149)
            
            
               Under disse omstændigheder var det indledningsvis umuligt at foretage en præcis vurdering af foranstaltningernes mulige virkninger for importørerne.
            
         7.4.   Brugernes interesser
   
               (150)
            
            
               Der blev rettet henvendelse til alle kendte brugervirksomheder, der beskæftiger sig med produktion og distribution af mineralsk diesel samt den obligatoriske blanding af mineralsk diesel og biodiesel, og disse virksomheder modtog også et spørgeskema ved indledningen af undersøgelsen.
            
         
               (151)
            
            
               Kun en brugervirksomhed ønskede at samarbejde. Denne bruger fremsendte en besvarelse af spørgeskemaet, hvoraf det fremgik, at brugeren går ind for at stoppe indstrømningen af billig import fra USA, fordi denne import fordrejer konkurrencesituationen i Fællesskabet, hvilket forvolder virksomheder, der producerer og sælger diesel, skade, da visse virksomheder på markedet, som ikke afstår fra at købe denne billige vare, opnår en konkurrencemæssig fordel i forhold til de virksomheder, som afstår fra at købe denne vare. Denne bruger hævdede også, at foranstaltningerne vil gøre det muligt at genoptage esterproduktionen på anlæggene navnlig i Tyskland og/eller at fortsætte gennemførelsen af projekter, der går ud på at etablere nye esterificeringsanlæg i Fællesskabet. Da den europæiske ester traditionelt fremstilles af rapsfrø (et råmateriale, som er af bedre kvalitet end den palmeolie eller sojabønneolie, der anvendes til produktionen af B99), ville en stigning i antallet af producenter i Europa således medføre flere varer af bedre kvalitet, hvilket så igen ville medføre et fald i esterpriserne og i sidste ende være til fordel for forbrugerne.
            
         
               (152)
            
            
               En brugersammenslutning, som repræsenterer rederiernes interesser i en af medlemsstaterne, hævdede, at indførelsen af foranstaltninger ville være til skade for sammenslutningens medlemmer. Den hævdede, at diesel tegner sig for 20-25 % af transportsektorens omkostninger, og at dieselprisen er af afgørende betydning for tusinder af virksomheders overlevelse på grund af denne sektors ringe rentabilitet (0-5 %). Disse påstande kunne dog ikke efterprøves, da der ikke blev modtaget besvarelser af brugerspørgeskemaet fra de individuelle medlemmer af den pågældende sammenslutning.
            
         
               (153)
            
            
               Under disse omstændigheder blev det foreløbigt konkluderet, at på baggrund af de givne oplysninger synes virkningerne af antidumpingforanstaltninger at være blandede, og der kan således ikke konkluderes noget endeligt om, hvorvidt der er tvingende årsager til at undlade at vedtage foranstaltninger af hensyn til brugernes interesser i dette særlige tilfælde.
            
         7.5.   Råmaterialeleverandørernes interesser
   
               (154)
            
            
               Seks leverandører besvarede spørgeskemaet. Fire støttede indførelsen af antidumpingforanstaltninger, idet de hævdede, at EF-erhvervsgrenens overlevelse på lang sigt ville være truet, hvis der ikke indføres antidumpingforanstaltninger. Skulle der ikke blive indført foranstaltninger, vil det have klare negative virkninger for deres situation.
            
         
               (155)
            
            
               To andre, som var forretningsmæssigt forbundne med eksporterende biodieselproducenter i USA, hævdede, at virkningerne af eventuelle foranstaltninger ville være ubetydelige, da de blot ville medføre en ændring af handelsstrømmene (et skifte til import fra lande, der ikke er omfattet af foranstaltningerne).
            
         
               (156)
            
            
               På grundlag af ovenstående kunne det konkluderes, at indførelsen af foranstaltninger generelt ville have positive virkninger for råmaterialeleverandørernes situation.
            
         7.6.   Konkurrence og handelsforvridende virkninger
   
               (157)
            
            
               En af de interesserede parter hævdede, at der ikke er overensstemmelse mellem den nuværende procedure og politiske beslutninger på internationalt plan og fællesskabsplan om at fremme produktionen og salget af biobrændstoffer for at beskytte miljøet og mindske afhængigheden af mineralske brændstoffer.
            
         
               (158)
            
            
               I den forbindelse skal det bemærkes, at der i henhold til grundforordningens artikel 21 skal tages særligt hensyn til behovet for at bringe den fordrejning af handelen, som skyldes skadevoldende dumping, til ophør og genskabe en situation med effektiv konkurrence. På denne baggrund kan der ikke tages hensyn til generelle overvejelser om miljøbeskyttelse og udbuddet af mineralsk diesel i forbindelse med analysen, og sådanne overvejelser kan heller ikke retfærdiggøre illoyal handelspraksis.
            
         
               (159)
            
            
               For så vidt angår situationen på markedet i Fællesskabet efter indførelse af antidumpingforanstaltninger, vil de berørte eksporterende producenter i USA — i betragtning af deres stærke markedsposition — sandsynligvis blive ved med at sælge deres varer, dog ikke til dumpingpriser. Det er også sandsynligt, at der stadig vil være et tilstrækkeligt antal store konkurrenter på markedet i Fællesskabet, nemlig de EF-producenter, som midlertidigt standsede produktionen, og andre, som ikke har været i stand til at påbegynde deres produktionsaktiviteter på grund af dumpingimporten. Det bør i denne forbindelse bemærkes, at salget for de EF-producenter, der ikke er repræsenteret i denne undersøgelse, i begyndelsen af den analyserede periode tegnede sig for mindst 30 % af markedet i Fællesskabet, og at denne andel faldt markant på grund af dumpingimporten fra USA. Brugerne ville derfor sandsynligvis fortsat kunne vælge mellem forskellige leverandører af biodiesel. Det ville til gengæld sætte EF-erhvervsgrenens fremtid på spil, hvis der ikke blev indført foranstaltninger. Dens forsvinden ville medføre langt mindre konkurrence på markedet i Fællesskabet.
            
         7.7.   Konklusion vedrørende Fællesskabets interesser
   
               (160)
            
            
               Det vil klart være i EF-erhvervsgrenens interesse at indføre foranstaltninger mod importen af biodiesel med oprindelse i USA. Det vil gøre det muligt for EF-erhvervsgrenen at vokse og overvinde følgerne af den skade, som dumpingimporten har forvoldt. Hvis der derimod ikke indføres foranstaltninger, er det sandsynligt, at EF-erhvervsgrenens økonomiske situation fortsat vil blive forværret, og at flere erhvervsdrivende må indstille deres aktiviteter. Mens der ikke kunne drages klare konklusioner om brugerne og importørerne, forventedes det desuden, at indførelsen af foranstaltninger ville være i råmaterialeleverandørernes interesse.
            
         
               (161)
            
            
               På baggrund af ovenstående konkluderedes det foreløbigt, at der ikke var nogen tvingende grunde til ikke at indføre antidumpingtold af hensyn til Fællesskabets interesser i det foreliggende tilfælde.
            
         8.   FORSLAG TIL MIDLERTIDIGE ANTIDUMPINGFORANSTALTNINGER
   8.1.   Skadestærskel
   
               (162)
            
            
               På baggrund af konklusionerne om dumping, skade, årsagssammenhæng og Fællesskabets interesser bør der indføres midlertidige antidumpingforanstaltninger for at hindre, at der forvoldes EF-erhvervsgrenen yderligere skade ved dumpingimport.
            
         
               (163)
            
            
               Antidumpingforanstaltningerne bør være af et omfang, der er tilstrækkeligt til at afhjælpe den skade, som dumpingimporten har forvoldt EF-erhvervsgrenen, uden at overstige de konstaterede dumpingmargener. Ved beregningen af den told, som er nødvendig for at afhjælpe virkningerne af skadevoldende dumping, blev det fastslået, at enhver foranstaltning bør give EF-erhvervsgrenen mulighed for at opnå en fortjeneste før skat, som med rimelighed kunne forventes under normale konkurrencevilkår, dvs. i en situation uden dumpingimport.
            
         
               (164)
            
            
               På baggrund af EF-erhvervsgrenens resultater i første del af den betragtede periode (2004, 2005 og 2006) og med henblik på at tilvejebringe rimelige garantier for denne nyetablerede erhversgrens langsigtede produktionsinvesteringer kunne en fortjenstmargen på 15 % af omsætningen betragtes som en passende fortjeneste, som EF-erhvervsgrenen kunne have forventet at opnå, hvis der ikke havde fundet skadevoldende dumping sted.
            
         
               (165)
            
            
               Den nødvendige prisforhøjelse blev derefter fastsat på grundlag af en sammenligning mellem den vejede gennemsnitlige importpris som fastsat med henblik på beregningen af underbud og den ikke-skadevoldende pris for samme vare, som EF-erhvervsgrenen solgte på markedet i Fællesskabet. Den ikke-skadevoldende pris er blevet fastsat ved at justere de salgspriser, der blev krævet af EF-producenterne i stikprøven, med den faktiske fortjeneste eller det faktiske tab i UP og lægge ovennævnte fortjenstmargen til. Alle forskelle, der fulgte af denne sammenligning, blev derefter udtrykt i procent af den samlede cif-importværdi.
            
         8.2.   Midlertidige foranstaltninger
   
               (166)
            
            
               På baggrund af ovenstående bør der i overensstemmelse med grundforordningens artikel 7, stk. 2, indføres en midlertidig antidumpingtold på importen med oprindelse i USA svarende til enten dumpingmargenen eller skadestærsklen, afhængigt af hvad der er lavest, i henhold til reglen om den lavest mulige told.
            
         
               (167)
            
            
               I den parallelle AS-procedure indføres der også udligningstold på import af biodiesel med oprindelse i USA. De subsidier, der konstateredes i denne parallelle procedure, er ikke eksportsubsidier og anses derfor ikke for at have påvirket eksportprisen og den dertil svarende dumpingmargen. I betragtning af, at den undersøgte eksport er fælles for begge procedurer, kan antidumpingtolden derfor pålægges sammen med udligningstolden i det omfang, at begge slags told tilsammen ikke overstiger skadestærsklen.
            
         
               (168)
            
            
               Antidumpingtolden blev således fastlagt ved at sammenligne skadestærsklerne, dumpingmargenerne og udligningstoldsatserne. Antidumpingtolden bør derfor være følgende:
               
                           Virksomhed
                        
                        
                           Skadestærskel
                        
                        
                           Dumpingmargen
                        
                        
                           Udligningstoldsats
                        
                        
                           Antidumpingtoldsats
                        
                     
                           Archer Daniels Midland Company
                        
                        
                           54,6 %
                        
                        
                           3,4 %
                        
                        
                           35,1 %
                        
                        
                           3,4 %
                        
                     
                           Cargill Inc.
                        
                        
                           58,9 %
                        
                        
                           10,4 %
                        
                        
                           34,5 %
                        
                        
                           10,4 %
                        
                     
                           Green Earth Fuels of Houston LLC
                        
                        
                           39,8 %
                        
                        
                           73,4 %
                        
                        
                           39,0 %
                        
                        
                           0,8 %
                        
                     
                           Imperium Renewables Inc.
                        
                        
                           41,6 %
                        
                        
                           29,5 %
                        
                        
                           29,1 %
                        
                        
                           12,5 %
                        
                     
                           Peter Cremer North America LP
                        
                        
                           69,9 %
                        
                        
                           57,3 %
                        
                        
                           41,0 %
                        
                        
                           28,9 %
                        
                     
                           World Energy Alternatives LLC
                        
                        
                           41,7 %
                        
                        
                           51,7 %
                        
                        
                           37,6 %
                        
                        
                           4,1 %
                        
                     
                           Samarbejdsvillige virksomheder, der ikke indgik i stikprøven
                        
                        
                           51,4 %
                        
                        
                           33,7 %
                        
                        
                           36,0 %
                        
                        
                           15,4 %
                        
                     
         
               (169)
            
            
               Da antidumpingtolden vil finde anvendelse på blandinger, der indeholder mere end 20 vægtprocent biodiesel, anses det med henblik på medlemsstaternes toldmyndigheders effektive gennemførelse af foranstaltningerne for passende at fastsætte tolden som faste beløb på grundlag af biodieselindholdet.
            
         
               (170)
            
            
               Antidumpingtoldsatserne for individuelle virksomheder i denne forordning blev fastsat ud fra resultaterne af denne undersøgelse. De afspejler således den situation, der konstateredes i forbindelse med undersøgelsen vedrørende ovennævnte virksomheder. Disse toldsatser finder (i modsætning til den landsdækkende told for »alle andre virksomheder«) udelukkende anvendelse på import af varer med oprindelse i det pågældende land og fremstillet af virksomhederne og således af de nævnte specifikke retlige enheder. Importerede varer, der er fremstillet af andre virksomheder, som ikke udtrykkeligt er nævnt i den dispositive del af denne forordning med navn og adresse, herunder forretningsmæssigt forbundne enheder til de specifikt nævnte, kan ikke drage fordel af disse satser, men er omfattet af toldsatsen for »alle andre virksomheder«.
            
         9.   OFFENTLIGGØRELSE
   
               (171)
            
            
               Ovennævnte foreløbige resultater vil blive fremlagt for alle interesserede parter, og disse vil blive opfordret til at tilkendegive deres synspunkter skriftligt og til at anmode om at blive hørt mundtligt. Deres bemærkninger vil blive analyseret og taget i betragtning, når der er grundlag for dette, før der træffes endelig afgørelse. De foreløbige resultater kan tages op til yderligere overvejelse i lyset af de endelige resultater —
            
         UDSTEDT FØLGENDE FORORDNING:
   Artikel 1
   1.   Der indføres en midlertidig antidumpingtold på importen af fedtsyremonoalkylestere og/eller paraffinske gasolier fremstillet ved syntese og/eller hydrolyse, af ikke-fossil oprindelse, almindeligt kendt som »biodiesel«, både i ren form og i blandinger indeholdende mere end 20 vægtprocent fedtsyremonoalkylestere og/eller paraffinske gasolier fremstillet ved syntese og/eller hydrolyse, af ikke-fossil oprindelse, henhørende under KN-kode ex 1516 20 98 (Taric-kode 1516209820), ex 1518 00 91 (Taric-kode 1518009120), ex 1518 00 99 (Taric-kode 1518009920), ex 2710 19 41 (Taric-kode 2710194120), 3824 90 91 og ex 3824 90 97 (Taric-kode 3824909787) og med oprindelse i Amerikas Forenede Stater.
   2.   Den midlertidige antidumpingtold for de i stk. 1 omhandlede varer fremstillet af følgende virksomheder fastsættes til:
   
               Virksomhed
            
            
               Antidumpingtold, EUR pr. ton netto
            
            
               Taric-tillægskode
            
         
               Archer Daniels Midland Company, Decatur
            
            
               23,6
            
            
               A933
            
         
               Cargill Inc., Wayzata
            
            
               60,5
            
            
               A934
            
         
               Green Earth Fuels of Houston LLC, Houston
            
            
               70,6
            
            
               A935
            
         
               Imperium Renewables Inc., Seattle
            
            
               76,5
            
            
               A936
            
         
               Peter Cremer North America LP, Cincinnati
            
            
               208,2
            
            
               A937
            
         
               World Energy Alternatives LLC, Boston
            
            
               82,7
            
            
               A939
            
         
               Virksomheder, der er anført i bilaget
            
            
               122,9
            
            
               Jf. bilaget
            
         
               Alle andre virksomheder
            
            
               182,4
            
            
               A999
            
         Antidumpingtolden på blandinger fastsættes på grundlag af vægtprocenten af det samlede indhold af fedtsyremonoalkylestere og paraffinske gasolier fremstillet ved syntese og/eller hydrolyse, af ikke-fossil oprindelse, i blandingen (biodieselindholdet).
   3.   Overgang til fri omsætning i Fællesskabet af den vare, der er omhandlet i stk. 1, er betinget af, at der stilles en sikkerhed svarende til den midlertidige told.
   4.   Gældende bestemmelser vedrørende told finder anvendelse, medmindre andet er fastsat.
   Artikel 2
   1.   Interesserede parter kan anmode om fremlæggelse af de vigtigste kendsgerninger og betragtninger, der ligger til grund for vedtagelsen af denne forordning, fremføre deres synspunkter skriftligt og anmode om at blive hørt mundtligt af Kommissionen inden for 16 dage fra datoen for denne forordnings ikrafttræden, jf. dog artikel 20 i Rådets forordning (EF) nr. 384/96.
   2.   De interesserede parter kan i henhold til artikel 21, stk. 4, i forordning (EF) nr. 384/96 fremsætte bemærkninger til anvendelsen af denne forordning inden for en frist på en måned fra datoen for dens ikrafttræden.
   Artikel 3
   Artikel 1 i denne forordning finder højst anvendelse i seks måneder.
   Denne forordning træder i kraft på dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 11. marts 2009.
      
         
            På Kommissionens vegne
         
         Catherine ASHTON
         
         
            Medlem af Kommissionen
         
      
   
   
      (1)  EFT L 56 af 6.3.1996, s. 1.
   
      (2)  EUT C 147 af 13.6.2008, s. 5.
   
      (3)  EUT C 147 af 13.6.2008, s. 10.
   
      (4)  USA's regering fremsendte hele Internal Revenue Code i en ajourført udgave, der afspejler al skattelovgivning frem til 15. december 2006 (december 2006-udgaven), som er relevant for den nuværende UP.
   
      (5)  F.eks. a) en vejledning i behandling og brug af biodiesel offentliggjort af NREL (National renewable energy laboratory) i september 2008, b) en analyse af olie udvundet af biomasse offentliggjort af NREL i juni 2004, c) nyheder, oplysninger og specifikationer vedrørende biodiesel offentliggjort af ASTM, d) nyheder og oplysninger om biodiesel offentliggjort af NBB og e) faktablade offentliggjort af US Department of energy under »Clean cities«-foranstaltningerne osv.
   
      (6)  Jomfruolier, herunder estere udvundet af forskellige landbrugsråmaterialer som f.eks. majs, sojabønner, solsikkekerner, bomuldsfrø, raps, crambe, rapsfrø, saflor, hørfrø, risklid, sennepsfrø osv. eller animalske fedtstoffer.
   
      (7)  99,9 % rent faktisk, da det er tilstrækkeligt at tilføje 0,1 % mineralsk diesel for at opnå de fordele, der kan opnås af producenter af blandinger i USA.
   
      (8)  Dvs. blandinger fra B99 og ned til B50.
   
      (9)  Dvs. blandinger fra B2 og op til B20.
   
      (10)  Jf. Energy Policy Act of 1992.
   
      (11)  EFT L 288 af 21.10.1997, s. 1.
   
      (12)  EUT L 123 af 17.5.2003, s. 42.
   
      (13)  EUT L 283 af 31.10.2003, s. 51.
   
      (14)  Efter denne godkendelse er Parlamentet og Rådet i december 2008 nået til enighed om et direktiv om fremme af brug af energi fra vedvarende energikilder med en målsætning om, at 10 % af energien til transport skal komme fra vedvarende energi i 2020 — det forventes, at der hovedsageligt vil blive brugt biobrændstoffer til opfyldelse af målsætningen.
   
      (15)  Ved »Energiesteuergesetz«, som trådte i kraft den 1. august 2006, blev der indført en afgift på 0,09 EUR pr. liter B100.
   
      (16)  »Biokraftstoffquotengesetz« BGBl. 2006, part I Nr.62 of 21.12.2006, s. 3180, som gennemfører Europa-Parlamentets og Rådets direktiv 2003/30/EF og Rådets direktiv 2003/96/EF.
   
      BILAG
      Samarbejdsvillige eksporterende producenter i USA, der ikke indgår i stikprøven
      
                  Virksomhedens navn
               
               
                  By
               
               
                  Taric-tillægskode
               
            
                  AG Processing Inc.
               
               
                  Omaha
               
               
                  A942
               
            
                  Alabama Clean Fuels Coalition Inc.
               
               
                  Birmingham
               
               
                  A940
               
            
                  Central Iowa Energy, LLC
               
               
                  Newton
               
               
                  A940
               
            
                  Chesapeake Custom Chemical Corp.
               
               
                  Ridgeway
               
               
                  A940
               
            
                  Delta BioFuels, Inc.
               
               
                  Natchez
               
               
                  A940
               
            
                  East Fork Biodiesel, LLC
               
               
                  Algona
               
               
                  A940
               
            
                  Ecogy Biofuels, LLC
               
               
                  Tulsa
               
               
                  A940
               
            
                  ED & F Man Biofuels Inc.
               
               
                  New Orleans
               
               
                  A940
               
            
                  Freedom Biofuels, Inc.
               
               
                  Madison
               
               
                  A940
               
            
                  Fuel Bio
               
               
                  Elizabeth
               
               
                  A940
               
            
                  FUMPA Bio Fuels
               
               
                  Redwood Falls
               
               
                  A940
               
            
                  Galveston Bay Biodiesel, LP (BioSelect Fuels)
               
               
                  Houston
               
               
                  A940
               
            
                  Geo Green Fuels, LLC
               
               
                  Houston
               
               
                  A940
               
            
                  Griffin Industries, Inc.
               
               
                  Cold Spring
               
               
                  A940
               
            
                  Huish Detergents, Inc.
               
               
                  Salt Lake City
               
               
                  A940
               
            
                  Incobrasa Industries, Ltd.
               
               
                  Gilman
               
               
                  A940
               
            
                  Independence Renewable Energy Corp.
               
               
                  Perdue Hill
               
               
                  A940
               
            
                  Innovation Fuels, Inc.
               
               
                  Newark
               
               
                  A940
               
            
                  Iowa Renewable Energy, LLC
               
               
                  Washington
               
               
                  A940
               
            
                  Johann Haltermann Ltd.
               
               
                  Houston
               
               
                  A940
               
            
                  Lake Erie Biofuels, LLC
               
               
                  Erie
               
               
                  A940
               
            
                  Louis Dreyfus Agricultural Industries, LLC
               
               
                  Wilton
               
               
                  A940
               
            
                  Memphis Biofuels, LLC
               
               
                  Memphis
               
               
                  A942
               
            
                  Middletown Biofuels, LLC
               
               
                  Blairsville
               
               
                  A940
               
            
                  Musket Corporation
               
               
                  Oklahoma City
               
               
                  A940
               
            
                  Nova Biofuels Clinton County, LLC
               
               
                  Clinton
               
               
                  A940
               
            
                  Organic Fuels, Ltd
               
               
                  Houston
               
               
                  A940
               
            
                  Owensboro Grain Company LLC
               
               
                  Owensboro
               
               
                  A940
               
            
                  Peach State Labs, Inc.
               
               
                  Rome
               
               
                  A940
               
            
                  Philadelphia Fry-O-Diesel Inc.
               
               
                  Philadelphia
               
               
                  A940
               
            
                  RBF Port Neches LLC
               
               
                  Houston
               
               
                  A940
               
            
                  REG Ralston, LLC
               
               
                  Ralston
               
               
                  A940
               
            
                  Riksch BioFuels LLC
               
               
                  Crawfordsville
               
               
                  A940
               
            
                  Sanimax Energy Inc.
               
               
                  DeForest
               
               
                  A940
               
            
                  Scott Petroleum
               
               
                  Itta Bena
               
               
                  A942
               
            
                  Soy Solutions
               
               
                  Milford
               
               
                  A940
               
            
                  SoyMor Biodiesel, LLC
               
               
                  Albert Lea
               
               
                  A940
               
            
                  Trafigura AG
               
               
                  Stamford
               
               
                  A940
               
            
                  U.S. Biofuels, Inc.
               
               
                  Rome
               
               
                  A940
               
            
                  United Oil Company
               
               
                  Pittsbourgh
               
               
                  A940
               
            
                  Vinmar Overseas, Ltd
               
               
                  Houston
               
               
                  A938
               
            
                  Vitol Inc.
               
               
                  Houston
               
               
                  A940
               
            
                  Western Dubque Biodiesel, LLC
               
               
                  Farley
               
               
                  A940
               
            
                  Western Iowa Energy, LLC
               
               
                  Wall Lake
               
               
                  A940
               
            
                  Western Petroleum Company
               
               
                  Eden Prairie
               
               
                  A940